Sud EU: Kompanije mogu zabraniti nošenje hidžaba na poslu\nKompanije mogu zabraniti zaposlenima muslimanske vjere nošenje marama za glavu na radnom mjestu u određenim okolnostima, odlučio je danas najviši sud Evropske unije povodom tužbi dvije muslimanke iz Njemačke koje su suspendovane s posla nakon što su počele nositi hidžab.\n– Zabrana nošenja bilo koje vidljive forme izražavanja političkih, filozofskih ili vjerskih uvjerenja na radnom mjestu može se opravdati potrebom poslodavca da se klijentima predstavi neutralnom slikom ili potrebom da spriječi socijalne sporove – saopštio je sud, prenosi Tanjug, pozivajući se na Reuters.\nMeđutim, dodaje se dalje, to opravdanje mora da odgovara stvarnoj potrebi poslodavca, a nacionalni sudovi mogu, radi izmirenja prava i interesa koji osporavaju, uzeti u obzir specifičan kontekst svoje zemlje članice EU-a, a naročito povoljnije nacionalne odredbe o zaštiti slobode vjeroispovijesti.\nObje muslimanke, jedna njegovateljica u centru za brigu o djeci s posebnim potrebama u Hamburgu koji vodi jedno dobrotvorno udruženje, a druga blagajnica u lancu drogerija Miller, nisu nosile marame na glavi kada su počele da rade, ali su se na to odlučile nekoliko godina kasnije po povratku s porodiljskog odsustva.\nBurne reakcije na presudu\nNjihovi poslodavci su im rekli da to nije dozvoljeno i da na posao dođu bez hidžaba ili će biti premještene na drugo radno mjesto ili suspendovane, što se i dogodilo, dodaje Reuters, pozivajući se na sudsku dokumentaciju.\nPitanje nošenja hidžaba, tradicionalne marame u islamskoj kulturi koja se nosi oko glave i ramena, već godinama je predmet polemike širom Evrope oko kojeg postoje oštre podjele u smislu integracije muslimana u društvo.\nSud pravde EU-a iz Luksemburga još 2017. je presudio da kompanije mogu zabraniti osoblju nošenje marama i drugih vidljivih vjerskih simbola pod određenim uslovima, što je u to vrijeme izazvalo burnu reakciju među vjerskim grupama.


Izvor\tWebtribune.rs\tmaj 28, 2016\nNASA je otkrila da se na našoj zvezdi otvorila ogromna rupa koja iznosi više od 10% ukupne površine Sunca.\nFotografiju rupe je zabeležila američka svemirska Opservatorija za solarnu dinamiku između 17. i 19. maja.\nPortparol NASA-e je rekao da su se formirale koronalne rupe, regioni u atmosferi Sunca koji su niske gustine\n.„Koronalne rupe su vidiljve pod ekstremnim ultraljubičastim svetlom koje mi inače ne možemo da vidimo, ali koje može da se uoči pomoću posebnih uređaja“, rekao je on.\nNASA kaže da ogromna rupa sama po sebi nije uzrok zabrinutosti, već je to razlog formiranja koronalnih rupa.\nTakođe je zabrinjavajuće što velike količine solarnih vetrova koji uzrokuju pojavu Aurore Borealis dospevaju na Zemlju.\nOni bi napravili haos na Zemlji kada nas Zemljina magnetosfera ne bi štitila od njih.\nPortparol je takođe dodao da su ove koronalne rupe važne za razumevanje svemirskog okruženja kroz koje astronauti putuju, kao i da su one izvor brzog vetra solarnih čestica.\n„Iako je nepoznato šta uzrokuje pojavu koronalnih rupa, one ukazuju na oblasti Sunca u kojima se magnetna polja odvajaju od površine i ne vraćaju nazad kao na drugim mestima“, rekao je on.\nNASA je u oktobru objavila slike koje prikazuju maju rupu, veličine 50 Zemalja, u istoj oblasti.\nU to vreme se verovalo da je to najveća koronalna rupa ikada otkrivena.\n« Majkrosoft otpušta 1.850 radnika, najviše u Finskoj Gugl umesto lozinki za telefone uvodi senzore »


Dnevnik holding: Grad i Republika da prestanu sa manipulacijama | Autonomija\nDnevnik holding: Grad i Republika da prestanu sa manipulacijama\nGradonačelnik Novog Sada Miloš Vučević služi se "zlonamernostima, manipulacijama i lažnim tvrdnjama".\nKompanija Dnevnik holding, koja se nalazi u restrukturiranju, pozvala je danas gradske i republičke vlasti da pomognu tom preduzeću a da se ne bave „manipulacijama“.\nDnevnik holding je u saopštenju za javnost optužio gradonačelnika Novog Sada Miloš Vučević da se služi „zlonamernostima, manipulacijama i lažnim tvrdnjama“.\nVučević je u današnjem broju lista Dnevnik, čiji je Dnevnik holding vlasnik u iznosu od 45 procenata, optužio pokrajinsku vlast da „zakulisnim igrama“ pokušava da uzurpira i umanji akcionarska prava Grada i Republike u Dnevnik holdingu.\nVučević je naveo da Grad i Republika imaju većinski vlasnički udeo u Dnevnik holdingu, a ne pokrajina, i optužio vojvođanskog premijera Bojana Pajtića da pokušava na nedozvoljen način da na ponovljenoj sednici Skupštine akcionara Dnevnik holdinga 23. jula preuzme većinski udeo u toj kompaniji.\nGradonačelnik Novog Sada, inače visoki funkcioner Srpske napredne stranke (SNS), poručio je da ni Grad ni Republika to neće dozvoliti.\nDnevnik holding je saopštio da nije sporno da Grad i Republika imaj većinski udeo u vlasništvu tog preduzeća, ali je naveo da je poslenđih meseci jedine konkretne mere za spas tog preduzeća preduzela Vlada Vojvodine, koja je kroz rebalans budžeta obezbedila značajna sredstva za restrukturiranje tog holdinga.\n„Suština (Vučevićevog izlaganja) je na drugoj strani: kako zabašuriti činjenicu da se ni Grad ni Republika do sada nisu pojavili, pre svega kada je valjalo obezbediti sredstva, ne samo za restrukturiranje nego i redovno poslovanje ove medijske kuće. Ta zakonska mogućnost svima je i dalje na raspolaganju“, navodi se u saopštenju.\nDodaje se da „nikakve revolucije i izbacivanje ljudi na ulicu, po proverenom gradskom receptu“, neće rešiti probleme, već će to voditi direktno u stečaj holdinga.\nNa vlasti na republičkom i na lokalnom nivou su koalicije predvođene SNS-om, a u pokrajini koalicija predvođena DS-om.


Poznat raspored učenika pred upis u srednje škole u Palanci; U MEŠ Goša sva mesta popunjena, u Palanačkoj gimnaziji 14 slobodnih mesta, a u SŠ Žikica Damnjanović 37 slobodnih mesta\nUpis će se obaviti 9. i 10. jula\nUpis u srednje škole u Srbiji obaviće se 9. i 10. jula, shodno kalendaru Ministarstva prosvete. Nakon popunjavanja liste želja učenika i konačnog zbira poznat je raspored, broj salobodnih i popunjenih mesta i upisni rezultati u školama.\nU Palanci, u tri škole, u prvom upisnom krugu, biće popunjeno 383 od ukupno 434 mesta za učenike prvog razreda. Dakle, 51 slobodno mesto je ostalo\nU Palanačkoj gimnaziji od 150 mesta popunjeno je 136. U društevo- jezičkom smeru ima 9 slobodnih mesta, od ukupno 90, a u prirodno- matematičkom ostalo je 5 slobodnih mesta, od 60.\nU MEŠ Goša svih 150 planiranih mesta su popunjena. Po 30 učenika, kolika je kvota, biće upšisano u smerovima elektotehničar za elektroniku na vozilima, vozač motornih vozila, elektrotehničar računara, tehničar drumskog saobraćaja i tehničar mehatronike.\nU SŠ Žikica Damnjanović posle rasporeda ostalo je 37 slobodnih mesta, od ukupno 144. Popunjeno je 30 planiranih mesta u smeru medicinska sestra- tehničar, jedno slobodno mesto ostalo je u smeru tehničara industrijsku farmaceutsku tehnologiju, 11 slobodnih mesta kod hemijskih laboranata, a 17 slobodnih mesta u smeru operater u prehrambenoj industriji. Po 4 slobodna mesta ostalo je u smerovima pekar i mesar.


Austrija se ponovo zaključava? - 18.12.2020, Sputnik Srbija\nAustrijska vlada razmatra novo, treće potpuno zaključavanje usled pandemije virusa korona. 18.12.2020, Sputnik Srbija\n© AP Photo / Ronald ZakAustrija, vojska\nAustrijska vlada razmatra novo, treće potpuno zaključavanje usled pandemije virusa korona.\nNovo zaključavanje, kako prenose austrijski mediji na osnovu informacija iz vlade, predviđeno je posle 26. decembra i trajaće do 10. januara.\nIz Ministarstva zdravlja ukazuju da rade na novoj uredbi za vreme posle Božića.\nAustrijski model unikatan u svetu: Ni u porodici ne smeš da vidiš svakoga zbog korone\n27 Novembar 2020, 11:03\nTo zaključavanje biće poput nedavno okončanog, a predviđa zatvaranje škola i obdaništa, koja su svakako tada na raspustu, te i prodavnica, izuzev prodavnica namirnica, apoteka, drogerija i slično, prenosi Tanjug.\nTakođe se ponovo zabranjuje rad i uslužnim delatnostima, a gastronomija i hotelijerstvo i dalje ostaju zatvoreni.\nUz to biće na snazi celodnevni policijski čas, koji važi trenutno od 20 do šest sati ujutro, ali sa izuzecima odlaska u kupovinu, pružanja pomoći drugima, odlaska kod lekara ili šetnje radi psihičkog i fizičkog stanja.\nSki liftovi, za razliku od ranijih najava, neće moći da rade, a zabraniće se i sve manifestacije, te i svaki amaterski sport.\nAustrijski kancelar Sebastijan Kurc sa članovima svoje vlade razgovaraće danas posle podne sa guvernerima austrijskih pokrajina o novoj uredbi, koja treba iduće nedelje da bude usvojena i u parlamentu.\nBez policijskog časa za Novu godinu i Božić: Austrija donela nove mere


Borenović je podsjetio da postoje procedure unutar institucija BiH i samog Predsjedništva BiH kojima se može osigurati da nijedna neusaglašena odluke ne prođe, ali da Dodik te procedure ili ne zna da koristi ili je svjesno propustio da djeluje.\nPrije 43 min Prije 16 min\nPredsjednik PDP-a Branislav Borenović danas je na vanrednoj konferenciji za medije predstavio je javnosti činjenice u vezi sa pridruživanjem BiH sankcijama Savjeta Evropske Unije protiv Ruske Federacije, piše RTV BN.\n"Punih 80 dana BiH je u režimu pune primjene svih sankcija koje je Vijeće EU uvelo protiv Ruske Federacije. Radi se o 22 seta sankcija koje su usvajane od 23. februara ove godine pa do danas. Prema informacijama kojima raspolažemo, bh. diplomate u Briselu su u svakom od ovih slučajeva postupale u skladu sa instrukcijama Predsjedništva BiH", naveo je Borenović.\n"Ove odluke uključuju čitav niz različitih sankcija, od onih prema privatnim i poslovnim subjektima, među njima poslanicima ruske Dume, kćerkama gospodina Putina, isključivanja ruskih banaka iz SWIFT sistema i razne druge. Za sve ove odluke Milorad Dodik je znao i u isto vrijeme besramno narodu u Srpskoj pričao kako on nikada neće dozvoliti uvođenje sankcija Rusiji", naglašava Borenović.\nBorenović je podsjetio da postoje procedure unutar institucija BiH i samog Predsjedništva kojima se može osigurati da nijedna neusaglašena odluke ne prođe, ali da Dodik te procedure ili ne zna da koristi ili je svjesno propustio da djeluje.\n"Кoristeći upravo te iste procedure Mladen Ivanić je spriječio reviziju presude u predmetu Bosna i Hercegovina protiv Srbije pred Sudom u Haagu. Apsolutno isti mehanizam na raspolaganju je imao i on i svjesno je propustio da ovo pitanje dovede do izjašnjenja, nego je namjerno pustio da ide ovako računajući da to niko neće prozrijeti", kaže Borenović.\nOn dalje navodi da je Dodikov problem sa PDP-om taj što u toj partiji poznaju procedure i što njegove prevare ne mogu ostati neprimijećene.\n"Dodikovo današnje teatralno traženje ostavke Šefika Džaferovića najbolja je potvrda da je sve vrijeme smišljeno lagao javnost u Srpskoj. Jer ako su instrukcije iz Predsjedništva BiH prema Briselu išle mimo njegove volje i znanja, zašto nije reagovao i ostavku tražio nakon prvog glasanja protiv Rusije, nego je čekao 80 dana, hvalio se kako neće dozvoliti sankcije, a onda kada je opozicija pokazala narodu šta se dešava, tek onda nakon 22 odluke protiv Rusije on pokušava ovako da se opravda.\n"Da li Dodik 80 dana nije znao kako se BiH izjašnjava, ili je smišljeno lagao narod? U oba slučaja krajnje je vrijeme da napusti obavljanje bilo koje javne funkcije", kazao je Borenović.


Rusima je trebalo više od 20 godina da se probiju do jezera, pre svega zbog toga što su radili u možda najnegostoljubivijim uslovima na našoj planeti. Ruski istraživači su počeli da buše led na Antarktiku još 70-ih godina prošlog veka s ciljem paleoklimatskih istraživanja kada još nisu znali za postojanje Vostoka. U saradnji s britanskim kolegama tek 1996. otkrili su slatkovodni basen koji je formiran pre 35 miliona godina.\nMnogi naučnici vide u Vostoku ne samo osvajanje poslednje granice na Zemlji već i potencijalni “zlatni rudnik” koji će im omogućiti da makar donekle sagledaju kakvi uslovi vladaju na Jupiterovom mesecu Evropi, jer se pretpostavlja da se i na njemu nalazi voda ispod debelog sloja leda. Ovo otkriće nije značajno samo za astrobiologiju - potraga za vanzemaljskim oblicima života - već i za dinamiku kimatskih promena na Zemlji. Stručnjaci procenjuju da se u nedrima Antarktika krije 70 odsto slatke vode naše planete u vidu leda i tečnosti u dubini lednika.


Još jedna godina bez kontinentalnog šampionata | Kajakaški savez Srbije\nOtkazan Šampionat Evrope u kajaku i parakajaku sprint za seniore!\nDrugu godinu za redom, zbog problema izazvanih pandemijom virusa COVID-19, otkazano je seniorsko prvenstvo Evrope. Evropska kajakaška asocijacija je zbog odluke lokalnih vlasi u Duisburgu bila prinuđena da još jednom otkaže kontinentalno prvenstvo.\nSa velikim žaljenjem obaveštavamo sve zainteresovane strane o otkazivanju Evropskog prvenstva u kajaku, kanuu i parakajaku sprint za 2021. godinu koje je bilo zakazano za period od 2. do 6. juna u Duisburgu u Nemačkoj. Zbog zdravstvene situacije lokalne vlasti nisu dale saglasnost za organizaciju takvog događaja.\nLokalni organizatori Evropskog prvenstva u kajaku i kanuu sprint, kao i Kajakaški savez Nemačke učinili su sve što je u njihovoj moći da organizuju ovogodišnje seniorsko Evropsko prvenstvo i dočekaju najbolje evropske sprintere u kajaku na jedno od najprepoznatljivijih mesta za kajak i kanu sprint, ali nažalost ti napori nisu bili dovoljni. Grad Duisburg ih je obavestio da ne mogu izdati dozvolu za organizaciju događaja takvog obima s obzirom na trenutnu zdravstvenu situaciju i propise, kako u gradu Duisburgu, tako i u Nemačkoj.\n“Zajedno sa lokalnim organizatorima potrudili smo se da organizujemo EKA Evropsko prvenstvo u kajaku i kanuu 2021, festival najboljih sportista u sprintu. Uložili smo vreme i novac kako bismo ove godine dočekali naše prijatelje u Nemačkoj nakon dve godine bez Evropskog prvenstva u kajaku i kanuu sprint. Nažalost, korona je poremetila sve planove i onemogućila domaćinstvo Evropskog prvenstva u kajaku i kanuu sprint. Kajakaški savez Nemačke i tim “Regate Duisburg” traže vaše razumevanje za ovu tešku, ali neophodnu odluku u ovom trenutku “, rekao je Thomas Konietzko, predsednik Kajakaškog saveza Nemačke.\nEvropska kanu asocijacija želi da se zahvali organizatorima na njihovom naporu u pokušaju da organizuju šampionat po strogim protokolima kako bi se obezbedila bezbednost svih učesnika i njihovi pregovori sa lokalnim vlastima do poslednjeg trenutka, a takođe želeli i da zamoli sve pogođene tom teškom odlukom o otkazivanju za razumevanje.


"Izetbegović na sastanku sa Vučićem i Erdoganom - OPASAN PRESEDAN" - Nova Borba\nMilorad Dodik, Foto: rtrs.com\n"Izetbegović na sastanku sa Vučićem i Erdoganom - OPASAN PRESEDAN"\nPredsednik Republike Srpske Milorad Dodik ocenio je da je to što u razgovorima sa predsednicima Turske i Srbije, Erdoganom i Vučićem u Istanbulu, učestvuje samo član Predsedništva BiH Bakir Izetbegović "ozbiljan presedan opasan za BiH".\nDodik navodi da Izetbegović ponovo pokušava da se predstavi kao predstavnik BiH.\nNapominjući da na sastanak ne odlazi predsedavajući Predsedništva BiH, već samo član, Dodik je rekao da takav presedan dolazi od onih koji uporno nastoje da se prikažu kao branitelji BiH, a, u stvari, na taj način se urušava suština institucija BiH i njeno postojanje.\n"Koliko sam razumeo, to nije odluka Predsedništva BiH, nego je odluka Izetbegovića, eventualno Erdogana. Vučić nije taj koji može da određuje format tog sastanka. On je u poseti Turskoj", rekao je Dodik novinarima u Banjaluci, prenosi RTRS.\nKomentarišući sastanak u Istanbulu, Dodik je rekao da RS sa Srbijom ima odlične odnose, a da se Turska "ovde dramatično meša dajući podršku direktno Bošnjacima", navodi Fena.\nBiH ima kolektivnog šefa države koje predstavlja tročlano predsedništvo koje čine po jedan izabrani predstavnik bošnjačkog, srpskog i hrvatskog naroda. Aktuelni predsedavajući, koji se utvrđuje rotaciom, je Dragan Čović, predstavnik hrvatskog naroda u BiH.


Ministar Trivan: Katastrofalan kvalitet vazduha u mnogim gradovima - Ekonomske Vesti\nMinistar Trivan: Katastrofalan kvalitet vazduha u mnogim gradovima\nMinistar za zaštitu životne sredine u Vladi Republike Srbije Goran Trivan izjavio je da je u mnogim gradovima Srbije kvalitet vazduha katastrofalan.\n„Nisu tu problem samo kotlarnice, tu je i saobraćaj, kao jedan od glavnijih uzročnika zagadjenja koje ozbiljno ugrožava zdravlje stanovništva”, rekao je ministar neki dan na sastanku s predstavnicima Srpske asocijacije uvoznika vozila.\nPrema izveštaju Agencije za zaštitu životne sredine o stanju kvaliteta vazduha 2017. godine u Srbiji, koncentraciji, po zdravlje disajnih organa i srca nesumnjivo štetnog azot dioksida, sa 20-25% doprinosi drumski saobraćaj, a sa 50% proizvodnja električne i toplotne energije.\nSrpska asocijacija uvoznika automobil uzrok vidi u povećanoj upotrebi i više decenija starih automobila. Oni tvrde da jedan Euro3 motor, koji ima većina uvezenih starih polovnih automobila u Srbiji zagadjuje životnu sredinu koliko i 26 automobila sa motorom Euro6.\n← Savezni upravni sud: Zabrane dizelaša ODOBRENE\nRusija bez organizacije medjunarodnih sportskih dogadjaja, do daljnjeg… →


ТОТАЛНИ ХАОС У ТУРСКОЈ\nTOTALNI HAOS U TURSKOJ\nUz već konstantan pad lire i inflaciju koja će u Turskoj do kraja godine verovatno iznositi blizu 30 odsto i vodi u hiperinflaciju, nezahvalno je prognozirati kako će izaći iz te krize, smatraju ekonomisti. Ima ipak privrednika koji su, s obzirom na dugo iskustvo poslovanja u Turskoj, uvereni da će situacija biti stabilizovana za godinu dana.\nPo oceni ekonomiste dr Ivana Nikolića iz Ekonomskog instituta, kriza u Turskoj posledica je unutrašnje prirode, kao i spoljnog pritiska na tursku liru.\nOn za Sputnjik podseća da taj pritisak na tursku valutu traje već najmanje pet godina i u tom periodu ona je devalvirala gotovo četiri puta. Sada se to slabljenje, ili depresijacija, naglo i ubrzala.\n„Nekada su to bili efekti slabosti same turske ekonomije, ali čini mi se da je uzrok makar ovog ubrzanog slabljenja posledica pre svega političkih faktora. Tu imamo nešto što bismo mogli da pripišemo i pritisku Zapada na Erdoganov režim, ali često je to i posledica njegovih ličnih nespretnih odluka ili namera vezanih za monetarnu politiku, za njeno sprovođenje ili generalno za finansijski sistem u Turskoj“, ocena je Nikolića.\nTurska ubrzava ka hiperinflaciji\nCentralna banka Turske je sredinom prošle sedmice snizila osnovnu kamatnu stopu na 15 procenata, znatno ispod inflacije od 20 posto. Turski predsednik Redžep Taip Erdogan je izvršio pritisak na centralnu banku Turske da se okrene smanjenju kamate, odnosno ublažavanju monetarne politike radi podsticanja izvoza, investicija i otvaranja radnih mesta, uprkos rastu inflacije koja je dostigla 20 posto i ubrzanju slabljenja nacionalne valute. Pozvao je i sunarodnike da pobede u „ekonomskom ratu za nezavisnost”.\nTaj Erdoganov potez je, međutim, uticao na istorijski pad lire od 15 odsto sredinom prošle sedmice, što je bio njen najveći pad od vrhunca valutne krize koja je Tursku pogodila 2018. godine.\nOd početka godine, turska valuta je izgubila čak 45 odsto vrednosti, pri čemu je otprilike polovina tih gubitaka nastala od početka prošle seedmice.\nNepromišljeno monetarno popuštanje\nAnalitičari su odmah ocenili da je reč o „nepromišljenom i preuranjenom monetarnom popuštanju“ i da Erdoganov „iracionalnom eksperiment nema šanse da uspe“.\nI sagovornik Sputnjika kaže da se u monetarnoj politici to ne radi jer je tu osetljivost mnogo izraženija i da taj njegov potez jako destabilišu kurs, ali i ceo finansijski sistem.\nInflacije koja je prošle godine u ovo vreme bila 12 odsto, u oktobru je na međugodišnjem nivou dostigla 20 procenata i verovatno će u novembru i decembru biti između 25 i 30 odsto, što je već ubrzanje koje vodi u hiperinflaciju, sa svim negativnim posledicama koje iz toga proističu, smatra ovaj ekonomista.\nNa pitanje kakve su prognoze, on kaže da su one nezahvalne. Zapad i dalje pritiska Erdogana, pre svega preko ekonomije, pošto turski predsednik i dalje odoleva tom pritisku preko drugih kanala usmerenih na promenu režima, ističe ovaj ekonomista.\nNa pitanje kako to Zapad radi, on kaže da izazivajući tražnju za stranim valutama obara liru, ali i tako što utiče na odlazak kapitala iz Turske.\nProstor za nadu\nNikolić, ipak, ukazuje da postoji određeni prostor koji Turskoj ostavlja nadu da bi mogla da se izvuče iz krize.\n„Svakako, turska ekonomija je zdrava, ima zdravu materijalnu bazu. Ona je veliki proizvođač u realnoj ekonomiji i veliki izvoznik. Jednim delom ovaj kurs pogoduje tom izvoznom sektoru. To je, verovatno, još uvek prostor koji možda drži tu ekonomiju. Ali ukoliko se stvari budu dodatno pogoršavale, postaće vrlo rizično i po sam izvozni sektor“.\nObjašnjavajući zašto, on kaže da neto izvoznici trenutno profitiraju, ali da se ne može izolovano posmatrati taj efekat kursa i kamata samo na izvoznike. Zaduženima u stranoj valuti je zbog slabe lire drastičnio pogoršana otplata kredita, inflacija i realno manja primanja smanjuju tražnju na tržištu što direktno pogađa privredu. Preko loših bilansa privrede se kvari i pozicija banaka jer su izloženije riziku vezano za nemogućnost otplate kredita. Onda imate poskupljenje pozajmica, veći trošak i to je onda jedan krug u kome se sve nadovezuje jedno na drugo, kaže on.\nTurska ekonomija jeste izvozno orijentisana, ali, kako ističe, ne u meri da korist od izvoza prevaziđe sav onaj trošak ili sve ono loše što ovako visoka depresijacija lire i inflacija donose.\nOn ne spori da situacija u Turskoj ima veze sa posledicama pandemije kovida na privredu, kao i na sve zemlje sveta, pogotovo Evropu, koja se oslikava pre svega u višoj inflaciji, ali smatra da je ona, pre svega, proizvod unutrašnje prirode i spoljnih pritisaka na tursku liru koji je pandemija samo pojačala.\nIksustvo upućuje na optimizam\nČlan Upravnog odbora tursko-nemačke privredne komore, Aleksandar Međedović, koji je u Turskoj privrednik već 20 godina, se, međutim, nije ustručavao od prognoza i kaže za Sputnjik da je prilično siguran da će Turska za godinu dana uspeti da stabilizuje ekonomiju.\n„Ako me pitate kako će to da se reši, mogu samo iz sopstvenog iskustva da kažem da je na svaku krizu koju je Turska doživljavala dolazio jedan period uspona i uspeha. Očekujem da će još možda u 2022. godini da bude dosta teška situacija za Tursku, ali da će posle toga i sa poboljšanjem situacije u svetu da se i lira stabilizuje. Slično se dešavalo u poslednje dve decenije više puta tako da sam ja pažljivo optimističan“, kaže Međedović za Sputnjik.\nOn smatra da najveći uticaj na tursku ekonomiju imaju strani investitori, a te investicije su bile gotovo zamrznute što je jedan razlog zašto je domaća valuta pa time i cela privreda bila nestabilna.\nNa pitanje zbog čega, on kaže da je tu više razloga vezanih za svetsko tržište, u poslednje vreme i za pandemiju, ali je tu i poljuljano poverenje u tursko tržište jer ne osećaju sigurnost koja im treba za dugoročne investicije, za dugoročnu proizvodnju. On je naveo primer Folksvagena koji je zbog toga stavio na čekanje odluku o izgradnji velike fabrike u Izmiru, što ne znači da je od nje odustao.\n„Turska valuta je naravno pod uticajem turske centralne banke, a tu je trenutno politički uticaj veoma veliki na šta strana tržišta reaguju skeptično zato što su navikli da centralna banka ipak donosi odluke nezavisno. Čim je nešto pod političkim uticajem to izaziva sumnju i među stranim investitorima i na međunarodnim tržištima i kod analitičara i kombinacija svega toga dovela je Tursku u ovu situaciju u kojoj je sada“, kaže Međedović.\nOn, međutim, napominje, da se ne sme da zaboraviti da je Turska sa blizu 85 miliona stanovnika, pored svih stranih uticaja, poseduje ogromno domaće tržište. Ona je, takođe, mlada ekonomija bazirana i na proizvodnji i na izvozu, ali i na uvozu i na domaćoj potrošnji. Turci su, kaže, veliki potrošači, ističući da se i u sadašnjoj krizi mnogo troši, uprkos velikoj skupoći izazvanoj izuzetno niskom lirom u odnosu na dolar ili evro.\nKada se pandemija malo stišala Turci su krenuli u kupovinu, ali industrija nije mogla da snabde tržište u dovoljnoj meri jer tempo proizvodnje nije mogao da zadovolji tražnju, što je dovelo do toga da ono čega nema postaje skuplje i do rasta inflacije.\nPolitika je promenljiva\n„Za Tursku je to validno jer je ona veliko tržište, a na tu inflaciju utiče i poverenje analitičara i poverenje međunarodnih tržišta, koje je sigurno zasnovano na političkom mišljenju koje oni imaju. Ali politika je tranzitorna i sigurno je da će ona u jednom trenutku da se promeni, samo je pitanje kad“, uveren je naš sagovornik.\nPo oceni Međedovića, teško se rukovoditi ekonomskom analitikom u slučaju Turske. Kaže da je upravo pred naš razgovor slušao jednu ekonomistkinju iz Evropske centralne banke koja je probala da za nemačku televiziju odgovori na pitanje otkud tolika inflacija u Turskoj. I kako je priznao, nije razumeo razloge koje je ona dala. Najverovatnije je to neka kombinacija svih eksternih i internih uticaja, kaže Međedović.\nA naspram apostrofiranih loših pokazatelja stoje i oni da je, na primer, Međunarodni monetrani fond prognozirao da će rast BDP-a Turske ove godine biti devet odsto, što će biti jedna od najvećih stopa ekonomskog rasta u svetu. Uz to javni dug Turske je među najmanjim u svetu i iznosi 40 odsto BDP-a, a stopa nezaposlenosti 11 odsto.\nŠta strani investitori dobro znaju\nOn je, osim toga, mišljenja da neće doći do nemogućnosti vraćanja kredita i dodatnog zaduživanja koje će sigurno uslediti zbog niskih kamata.\n„Turska ipak ima rezerve i to može njima da nadoknadi. Ne treba zaboraviti da Turska nije zadužena kod MMF-a. Pre izvesnog vremena je vratila sve dugove i nisu ušli u iskušenje da se ponovo zaduže kod MMF-a. Mislim da to strani investitori dobro znaju, da je to samo jedan deo njihove analitike i i da će kao prvo da pogledaju na tursko tržište“, ocena je ovog privrednika sa dugogodišnjim stažom u Turskoj.\nNa pitanje u kojoj su se meri nemački investitori povukli sa turskog tržišta, član UO tursko-nemačke privredne komore kaže – nimalo. Za Nemačku je Turska jako bitan spoljnotrgovinski partner i veliko tržište za njene izvozne proizvode i oni su sa pogledom na tursku privredu već iza 2025. godine, jer dugotrajno planiraju, 10 godina unapred.\nZa njih je važno to što su imali prilike da vide u proteklih 20 godina koji je privredni rast imala Turska i kako je posle kriza nanovo stabilizovala tržište.\nZato smatra da samo gledati odluku o snižavanju kamatnih stopa, kroz prizmu infalcije i kursa, koliko god to bila nekonvencionalna mera, nije dovoljno za prognoze i sagledavanje turske ekonomije.


Petković: Nijedan model međunarodne zajednice za povratak raseljenih nije imao značajnijeg uspeha - Kosovo Online\n14. Maj 2021. • 13:07\nKako je saopšteno iz Kancelarije za KiM, Petković je ukazao na probleme po pitanju obezbeđivanja prava na povratak i u pronalaženju načina i efikasnih mehanizma za povraćaj imovine raseljenih, kao i u unapređenju kvaliteta njihovog svakodnevnog života i socio-ekonomskog statusa.\n"Od 1999. godine do danas 220.000 lica sa Kosova i Metohije se vode kao interno raseljena, od kojih se samo dva odsto vratilo u sredine iz kojih su prognani ili u druge srpske sredine na KiM, to je najmanji procenat povratka u postkonfliktnim oblastima u svetu", konstatovao je Petković.\nPrema njegovim rečima, u okviru briselskog dijaloga ova tema je opšteprihvaćena, ali sa strane Prištine saglasnost o stvaranju uslova za povratak interno raseljenih lica samo je deklarativna.\nDirektor Kancelarije za KiM je naglasio da je, pored svakodnevnih fizičkih napada na povratnike, njihovu imovinu i imovinu Srpske pravoslavne crkve, rad na povratku i rešavanju aktuelnih problema raseljenih lica naročito otežan i zbog novonastalih okolnosti, usled pandemije Kovid-19.\nKao prvi model održivog povratka na Kosovo Petković je predstavio projekat "Sunčana dolina", podsetivši da do sada nijedan model međunarodne zajednice na tom planu nije imao značajnijeg uspeha.\nPetković - BoneliKancelarija za KiM\nPetar Petković Kancelarija za KiM Ujedinjene nacije raseljena lica povratnici\nPitanja raseljenih lica i sudbine nestalih osoba su jako bolne teme za čije rešavanje su neophodni politička volja i hrabrost, izjavio je za Kosovo Onlajn ministar za zajednice i povratak Dalibor Jevtić i naglasio da je nastavak dijaloga Beograda i Prištine šansa za rešavanje mnogih problema.\nGradonačelnik Novog Brda sa predstavnikom UNHCR-a o povratku raseljenih


Završen novi objekat „Kolevke“- uloženo 800 miliona dinara\nRTV Subotica • Sanda Mileusnić • 16. mart 2022. • 14:20 •\nRadovi na novom objektu Doma za decu ometenu u razvoju „Kolevka“ su gotovi , a u savremenom zdanju površine 800 kvadratnih metara trenutno boravi 35 korisnika. U izgradnju novog dela, ali i rekonstrukciju postojeće zgrade uloženo je 800 miliona dinara, a sredstva je preko Kancelarije za javna ulaganja obezbedila Vlada Republike Srbije.\nNovi objekat Doma za decu ometenu u razvoju opremeljen je savremenom opremom, bazenom i fiskulturnom salom, a zahvaljujući investiciji Vlade Republike Srbije i resornog ministarstva korisnici su dobili kvalitetnije uslove života u ustanovi, zaposleni bolje uslove rada, a i vaspitno-obrazovni i terapeutski rad biće podignut na viši nivo, saglasan je direktor ustanove Stojan Soković.\nNovoizgrađeni objekat obišla je i ministarka za rad, zapošljavanje, boračka i socijalna pitanja Darija Kisić Tepavčevič, koja je zaključila da „Kolevka“ ispunjava sve svetske standarde za smeštaj dece ometene u razvoju.\nDa značaj Doma za decu ometenu u razvoju „Kolevka“ prelazi lokalni interes prepoznalo je i resorno ministarstvo, a ova ustanova socijalne zaštite je već dve godine bila jedno od najvećih gradilišta u Subotici, istakao je gradonačelnik Stevan Bakić.\nDom za decu ometenu u razvoju „Kolevka“ osnovan je 1903.godine, a tokom više od jednog veka bio je dom za preko od 10.000 korisnika.


7. Vršačka trka uz stepenice - Još malo vremena za prijave!\nU nedelju, 26. maja, biće održana 7. Vršačka trka uz stepenice. Prema do sada prispelim prijavama očekuje se više od 150 takmičara, najviše do sada.\nPosebno raduje veliki broj Vrščana, oko 70, a prijatno iznenađenje je i veliki broj žena – više od 50% više nego prethodne godine.\nGlavni favorit na muškoj trci je Kristijan Stošić iz Beograda, pobednik trke 2016. godine, koji je ove godine naš najbrži maratonac sa rezultatom 2:27:20 koje je postigao na maratonu u Beču. Očekuje se dolazak i Miloša Dajevića iz Beograda, koji je u Vršcu bio dva puta drugi i jednom treći. Miloš je na državnom prvenstvu u polumaratonu, održanom u Somboru pre tri dana (19.05.) bio drugi sa rezultatom 1:15:01. Visok plasman se očekuje i od Zorana Markovića iz Bačkog Jarka, iskusnog ultramaratonca.\nKod žena glavni favorit za prvu poziciju je Nevena Jovanović iz Beograda, prošlogodišnja pobednica i rekorderka staze sa vremenom 5 minuta, 11 sekundi i 48 stotinki. Visok plasman rezervisan je i za Katarinu Pohlod iz Novog Sada, važeću šampionku Srbije u polumaratonu. Katarina je prva prošla kroz cilj pre dva dana u Somboru sa vremenom 01:25:29 i ova godina za nju je veoma uspešna. Za najvišu poziciju će se boriti i Ivana Živković, koja brani vicešampionsku titulu od prošle godine u Vršcu.\nObzirom da se istog dana u Sremskoj Mitrovici održava Prvenstvo Srbije na 10 000 m na stazi, normalno je da neko od sigurnih pretendenata za visok plasman ove godine neće doći u Vršac. Ipak, to je i šansa za nekog od mnogobrojnih takmičara iz Vršca da se popne na postolje.\nZanimljivo nadmetanje očekuje se i u čak 7 starosnih kategorija, a glavni favoriti su i rekorderi staze u Vršcu za veterane, Miloš Savić u muškoj (najbolje vreme: 5 minuta, 15 sekundi i 9 stotinki) i Vesna Gajić (najbolje vreme: 6 minuta, 50 sekundi i 21 stotinka), oboje iz Beograda.\nVršački atletski klub još jednom poziva sve zainteresovane da se na portalu trka.rs prijave za trku obzirom da su prijave i dalje otvorene. Stoga je realno očekivati da se neko od favorita u međuvremenu prijavi i dođe u Vršac.\nIn this article:trkači, Vrsac, vršačke stepenice\nTrkači kažu da su Vršačke planine u isto vreme prelepe i zahtevne za trčanje, konkretno staze koje obuhvata treking liga :) U nastavku su...\nTrči, uživaj, pomozi nekome – to je bio moto poslednjeg Beogradskog maratona. Pa da vidimo: Trčalo je više ljudi (a i ljubimaca) nego ikada...\nJedna od najlepših stvari koju mi je trčanje donelo jeste mogućnost da upoznam zanimljive ljude. Nekad čak upoznam i trkačke zvezde, a da toga...\nSlogan ovogodišnjeg Beogradskog maratona je Trči, uživaj, pomozi nekome. Stoga se pozivaju svi pripadnici trkačke zajednice da ovaj Beogradski maraton (14. aprila) istrče za neki...


Železnička stanica "Prokop": Završena prva faza\nNaslovna » BG servis » Železnička stanica „Prokop“: Završena prva faza\nNeko drugi 26. januar 2016. BG servis Postavite komentar\nPosle 40 godina stanica je otvorena za saobraćaj. Novi „Štadlerov“ voz saobraćaće na liniji Beograd – Novi Sad. Jedna od stanica biće i „Prokop“, koja će – bar po najavama nadležnih – biti završena do 2018. godine i biće „jedna od najlepših stanica u Evropi“.\nOsam koloseka u funkciji\nPredviđeni i ispunjeni rok za završetak radova bio je 420 dana, a vrednost ugovora od 25,8 miliona evra obezbeđena je iz kredita Kuvajtskog fonda za arapski ekonomski razvoj.\nProjekat je uradio Saobraćajni institut CIP. Radove prve faze izveo je konzorcijum sa „Energoprojektom“ na čelu, a obuhvatili su, između ostalog, izgradnju trećeg, četvrtog, sedmog i osmog koloseka, rekonstrukciju postojećeg devetog i desetog koloseka.\nU funkciji je osam koloseka koji su izgrađeni po evropskim standardima, kao i pet perona, pa je „Prokop“, koji se do sada koristio za vozove gradske železnice odnosno BG voz, otvoren i za prijem i otpremu putnika vozova na relaciji Beograd – Novi Sad – Beograd. Kroz „Prokop“ će nastaviti svakodnevno da saobraćaju kompozicije BG voza.\nNaredna faza uključuje izgradnju stanične zgrade, saobraćajnog i putničkog prilaza sa auto-puta E-75 i obodnih gradskih saobraćajnica, kao i prateće infrastrukture. Takođe, predviđeno je da se u „Prokopu“ na ploči podigne gornji sprat stanice, gde će se nalaziti komercijalni i drugi sadržaji, površine od oko 100.000 kvadratnih metara. (Beoinfo)\nTagovibeograd - centar bg servis bg voz prokop vozovi železnička stanica\nPrethodni Nova knjiga: Ada Murolo – More Palicija\nSledeći AIESEC: Sam stvaraš svoju budućnost


Zapad je obećao priznati nezavisnost Kosova\nPredsednik Demokratske partije Kosova (DPK) Hašim Tači tvrdi da je Zapad obećao da će priznati nezavisno Kosovo nakon što se u decembru okončaju razgovori Prištine i Beograda.\nTači je u intervjuu agenciji Rojters rekao da nezavisnost podržavaju iste sile koje su pokrenule prvi rat NATO-a u humanitarne svrhe. "Sa sastanaka koje sam imao sa svetskim liderima, mogu da potvrdim da je samo pitanje kada će biti utvrdjen datum za priznavanje nezavisnosti", rekao je Tači i dodao da kosovska strana "ima uvjeravanja da će nezavisnost Kosova biti medjunarodno priznata".\nTači vodi u istraživanjima uoči parlamentarnih izbora, trećih od 1999. godine. Agencija Rojters podseća da on ima snažno uporište u bivšoj gerili i solidan kontakt sa zapadnim diplomatama koji veruju da će Tači, kao premijer, biti sposoban da drži tvrdolinijaše pod kontrolom tokom tranzicije Kosova.\nTači je rekao da će Kosovo zakazati proglašenje nezavisnosti vrlo brzo posle 10. decembra kada medjunarodni posrednici u pregovorima o Kosovu treba da podnesu izveštaj generalnom sekretaru UN Ban Ki Munu.\n"Kosovo i Srbija bi mogli da razgovaraju još 100 godina i nikada ne bi postigli sporazum", ocenio je on. Srbija je, prema Tačiju, srušila mostove sa Kosovom u junu 1999. kada je povukla svoje snage nakon bombardovanja NATO-a.\nTači je za predizbornu kampanju izabrao hit švedske grupe "Jurop" (Europe) "Konačno odbrojavanje" (Final Countdown) iz 1986. godine, a agencija Rojters ocenjuje da su izbori 17. novembra poslednja prekretnica pre 10. decembra.


Kosovski tužilac: Policija utvrđuje ulogu Radoičića u ubistvu Olivera Ivanovića - Balkanska\nPodsetimo, predsednik Kosova Hašim Tači izjavio je na godišnjoj konferenciji za novinare da se glavni osumnjičeni za ubistvo predsednika Građanske inicijative SDP Olivera Ivanovića “nalaze u Beogradu”.\nMarko Đurić, direktor Kancelarije za KiM nedavno je u emisiji Insajder debata izjavio da podaci u okviru istrage srpskih institucija o ubistvu Olivera Ivanovića “nedvosmisleno vode na albansku stranu”.\nNjegove navode Hodža nije želeo da komentariše. “Ne bavimo se izjavama političara, koji daju različite izjave koje se tiču rada Tužilaštva”, kaže Hodža.\nNa pitanje Insajdera da li njihova istraga potvrđuje navode Đurića, u Tužilaštvu za organizovani kriminal odgovaraju da je predistražni postupak i dalje u toku. “Sve dok traje predistražni postupak, Tužilaštvo neće davati nikakve informacije niti komentarisati date izjave u vezi ovog slučaja. Nakon okončanja predistražnog postupka o svim saznanjima i odlukama u predmetu povodom ovog slučaja javnost će biti blagovremeno obaveštena”, kažu za Insajder u Tužilaštvu za organizovani kriminal.\nOsnovni sud u Prištini nedavno je, na predlog Specijalnog tužilaštva, produžio na još dva meseca pritvor trojici osumnjičenih Srba – Marku Rošiću, inspektoru i pripadniku KPS Nedeljku Spasojeviću i Dragiši Markoviću.\nTags: KOSOVO, MILAN RADOIČIĆ, OLIVER IVANOVIĆ, TUŽILAŠTVO, TUŽILAŠTVO ZA ORGANIZOVANI KRIMINAL, UBISTVO, UBISTVO OLIVERA IVANOVIĆA


Sredstva za program zapošljavanja u Vojvodini - Bizlife.rs\nSredstva za program zapošljavanja u Vojvodini\nZa program zapošljavanja u Vojvodini, Vlada u Novom Sadu i 43 opštine obezbedile su 347 miliona dinara, u okviru Pokrajinskog akcionog plana zapošljavanja za 2013.godinu.\nPremijer Vojvodine Bojan Pajtić uručio je predstavnicima 43 opštine iz pokrajine sporazume kojima se udružuje 162 miliona dinara iz budžeta Pokrajine sa 185 miliona dinara koje su obezbedile lokalne samouprave, namenjenih za programe zapošljavanja.\n"Veoma sam zadovoljan što su se 43 lokalne samouprave, od 45 koliko ih ima u Vojvodini, odazvale javnom pozivu i učestvovale u ovoj akciji. U 43 grada i opštine zajednički ćemo zapošljavati stanovnike Vojvodine", rekao je Pajtić prilikom uručenja sporazuma.\nProgram, koji obuhvata i obuku, prema Pajtićevim rečima, delom je namenjen zapošljavanju mladih sa višim i visokim obrazovanjem u statusu pripravnika i kroz stručnu praksu, dok će se drugim delom zapošljavati oko dve hiljade radnika na javnim radovima.\nPokrajinski sekretar Miroslav Vasin rekao je da se današnjom aktivnošću u Vladi Vojvodine nastavlja kampanja zapošljavanja koja je započeta pre tri nedelje.\n"Izuzetno je poverenje između Vlade Vojvodine i lokalnih samouprava. Više od 95 odsto dogovorenog je uspešno realizovano. Ostvarićemo cilj koji smo zacrtali u ovoj godini, a to je da kroz programe i subvencije zaposlimo između četiri i pet hiljada ljudi", naglasio je Vasin.\nVlada Vojvodine je projekat udruživanja sredstava iz pokrajinskog budžeta sa sredstvima lokalnih samouprava započela pre dve godine.\nzaposljavanje vojvodina pajtic subvencije Srbija


Siniša Mali: Danas isplata prve rate pomoći za autoprevoznike | Boom93\nMinistar finansija Siniša Mali izjavio je da će danas početi isplata prve rate sektorske pomoći za autoprevoznike, koji će dobiti 600 evra po autobusu, u periodu od šest meseci.\nKako je ministar precizirao, danas će biti uplaćeno više od 372,4 miliona dinara, odnosno oko 3,1 miliona evra.\n„Sredstva će dobiti 572 privredna društva, koja imaju 5.279 licenciranih autobusa i ispunjavaju potrebne uslove za dobijanje ove vrste pomoći države. Njima će ta pomoć biti danas uplaćena“, rekao je ministar finansija.\nMinistar je dodao da je za ovu meru pomoći rebalansom budžeta ukupno opredeljeno 2,6 milijarde dinara.\n„Isplata tri puta po pola minimalne zarade je namenjena za preduzetnike, mikro, mala, srednja i velika preduzeća, tako da se autobuski prevoznici mogu prijaviti i za ovaj vid pomoći države“, podsetio je Mali.\nOn je podsetio da je pomoć za autoprevoznike deo trećeg paketa podrške privredi i građanima Srbije, koji je ukupno vredan 257 milijardi dinara, odnosno oko dve milijarde evra.\nOznakeautoprevoznici Državna pomoć Isplata pomoći korona virus ministar finansija pandemija posledice pandemije Siniša Mali Srbija


Bez rešenja valutnog spora\nSvetski lideri na samitu G20 u Seulu, Južnoj Koreji\nUprkos osmesima pred kamerama posle samita Grupe 20, u Seulu, duboke podele nisu prevaziđene.\nPosle dvodnevnih razgovora, lideri najvećih svetskih ekonomija jedva su uspeli da iscede mlaka obećanja da će se boriti protiv protekcionizma i pozabaviti se nesrazmerama u trgovini. Ali Kenet Libertal iz Instituta Brukigs, kaže da nema brzih rešenja.\n"Morali bismo da se posebno potrudimo na principijelnim sporazumima, a ne na brzim rešenjima. Trebalo bi da se dogovorimo oko principa koji zahtevaju žrtve od svih krupnih aktera", rekao je Libertal.\nLibertal kaže da je američka odluka o upumpavanju milijardi dolara u državne obveznice doprinela slabim rezultatima seulskog samita. Kina, Nemačka i druge zemlje kažu da će ta akcija preplaviti svetska tržišta jeftinim dolarima, pojačavajući američki izvoz uz istovremeno povećanje vrednosti drugih valuta.\n"Ta akcija, koja ima domaće ciljeve, izazvaće međunarodne posledice i na neki način predstavljati drugu krajnost u odnosu na ono što Kina radi već godinama, dok će istovremeno smanjiti naš moralni ugled", kaže Libertal.\nZbog toga, drugi lideri G20 nisu prihvatili da bi Kina trebalo da poveća vrednost juana. Umesto toga, uputili su mlak poziv svom zemljama da se uzdrže od veštačkih devalvacija. Vašington tvrdi da Peking namerno održava juan jeftinim da bi kineska roba bila jeftinija, dok Kina insistira da povećanje vrednosti juana mora da bude postepeno. Analitičarka kompanije Brejkingnjuz, Vei Gu, smatra da je pritisak trebalo da bude blaži.\n"Kini je znatno lakše da se odupre samo američkom pritisku nego da kaže spremni smo da ignorišemo 19 zemalja", smatra Gu.\nUprkos slabim rezultatima samita, ekonomista Kolin Bradford iz Centra za međunarodnu inovaciju upravljanja kaže da je on važan kao svetski forum za diskusije.\n"Svi to prate i postepeno shvataju interaktivnu prirodu svetske ekonomije - odnosno kako politike utiču međusobno. Uvek saznamo nešto o drugima što pre nismo znali", kaže Bradford.\nSvetski lideri već se spremaju za sledeći samit čiji domaćin će biti Nikola Sarkozi.\n"Važno je da se složimo oko mehanizma za praćenje ovih nesrazmera. Samit u Seulu poverio je Francuskoj da sastavi taj mehanizam", rekao je Sarkozi.\nPredsednik Barak Obama napustio je Seuol ne uspevši da osigura ni sporazum o slobodnoj trgovini sa Južnom Korejom. Svoju 10-dnevni turneju po Aziji završiće dvodnevnim razgovorima na Azijsko-pacifičkom ekonomskom samitu u Japanu.


Kurc: Ograničiti kontakate da se izbegne novo zatvaranje - NOVA portal\nSvet Autor:N118. okt. 202019:41\nU Austriji novi rekord, 2.317 novozaraženih koronavirusom\nKancelar je takođe spomenuo očigledni „umor“ od koronavirusa, koji pokreće sve više i više teorija zavere, sve do poziva ljudima da zanemaruju mere. Potvrdio je da pandemija u zemlji od oko 1.000 do 1.500 novoinficiranih ljudi dnevno trenutno ne predstavlja problem za intenzivnu negu. Ali, broj infekcija raste eksponencijalno, brojevi bi se mogli udvostručiti za tri nedelje, ako se to sadašnje stanje ne zaustavi, Austrija će u decembru imati 6.000 novih infekcija dnevno.\n„Cilj mora biti sprečavanje toga ograničavanjem kontakta i nošenjem zaštitnih maski“, ponovio je je Kurc.


Antić: Cilj Srbije diversifikacija snabdevanja gasom - 28.05.2015, Sputnik Srbija\nMinistar energetike Srbije Aleksandar Antić rekao je da ne treba politizovati želju Srbije da diversifikuje snabdevanje gasom. 28.05.2015, Sputnik Srbija\nvesti, ekonomija, azerbejdžan, srbija, aleksej miler, aleksandar antić, turski tok\n15:33 28.05.2015 (Osveženo: 16:19 05.10.2015)\n© Foto : TANJUG - Tanja ValičAleksandar Antić i Aleksej Miler\nMinistar energetike Srbije Aleksandar Antić rekao je da ne treba politizovati želju Srbije da diversifikuje snabdevanje gasom.\nOdgovarajući na pitanje novinara o tome da li se u energetici Srbije dešava preokret i da li se naša zemlja okreće, umesto saradnje sa Rusijom u energetici, saradnji sa SAD, Antić je rekao da Srbija sa svima igra otvorenih karata jer želi da obezbedi diversifikaciju izvora i dodatne izvore snabdevanja gasom.\nAntić je istakao da vlada ima odgovornu i patriotsku poziciju i dodao da „to može nekom da se svidi ili ne“.\nKao prvi prioritet je izgradnja gasne interkonekcije sa Bugarskom, a samim tim i povezivanje sa projektom „Bugarskka — Grčka“, odnosno sa planiranim gasovodima „Tap“ i „Tanap“. Kako je dodao, sa izgradnjom interkonekcije će se početi 2016. godine i velikim delom biće finansirana od strane EU.\nAntić je podsetio da je prilikom posete delegacije Srbije u Azerbejdžanu rečeno da ta zemlja trenutno ima kapacitet od 16 milijardi kubnih metara gasa, jer za toliko imaju kupce, a da ako Srbija želi da se priključi tom projektu da ima mesta za pregovore.\nKada je reč o „Turskom toku“, Antić je rekao da Srbija nije ušla ni u kakvu ozbiljnu priču u vezi sa tim projektom i da joj je jedini cilj da učestvuje u takvim gasnim projektima koji su u skladu sa trećim energetskim paketom, odnosno u skladu sa zakonodavstvom EU.\nUpitan hoće li u razgovorima sa šefom „Gasproma“ Aleksejem Milerom biti reči o mogućem smanjenju cene gasa za Srbiju, Antić je rekao da očekuje da će u trećem i četvrtom kvartalu biti povoljnija cena gasa za Srbiju. Prema njegovim rečima, sa Milerom će razgovarati o mogućnosti smanjenja cene gasa za one srpske kompanije koje ga koriste kao sirovinu.


Pronađen - Blic Online\nTrogodišnji dečak iz Australije koji je nestao pre nekoliko dana iz porodične kuće pronađen je u ponedeljak živ u divljini, kako sedi u potoku u majici i pelenama i ručicama prinosi vodu ustima.\nTRAGIČAN KRAJ POTRAGE Telo Ljubomira iz Sremske Mitrovice, OCA TROJE DECE, pronađeno u gepeku automobila\nTelo Ljubomira Trnića (45) iz Sremske Mitrovice, kojem se u četvrtak posle 19 časova izgubio svaki trag i vodio se kao nestao, pronađeno je u gepeku automobila "golf" u naselju Kamenjar.\nPronađen ukradeni auto: Policija u Prijedoru rasvetlila tešku krađu\nZbog sumnje da je sa placa za prodaju auta u Prijedoru ukrao "opel astru" policija je uhapsila S.A. iz Sanskog Mosta.\nPronašli ga speleolozi: Telo Banjalučanina MESECIMA BILO U PEĆINI\nČlanovi speleološkog društva “Ponir” pronašli su u pećini, u mestu Bukvalek kod Banjaluke, telo Miće Baralića, čiji je nestanak prijavljen u decembru prošle godine.\nMISLILI SU DA JE OTIŠAO KOD LEKARA, ALI GA 3 DANA NIJE BILO NIGDE Pronađeno telo muškarca koji je nestao 10. avgusta\nTelo muškarca nađeno je obešeno na grani drveta u mestu Čitluk kod Kruševca. Prema informacijama Novosti, identitet muškarca je utvrđen i reč je o R. M. (57), čiji je nestanak porodica prijavila 10. avgusta.\nPRONAĐEN MALOLETNIK ZA KOJIM SE TRAGALO 3 DANA Otkriveno gde je i sa kim bio dok su ga porodica i policija tražili\nMaloletni dečak (15), koji je nestao pre tri dana u Žarkovu pronađen je sinoć, potvrdila je njegova porodica.\nSREĆAN KRAJ POTRAGE Pronađen student medicine iz Novog Pazara\nStudent iz Novog Pazara Muhamed Fetahović (21), koji je nestao u petak ujutru, pronađen je u selu Ujniče, na obroncima Rogozne, pišu Večernje novosti.\nUSPEŠAN KRAJ POTRAGE Mali Antonije (3) nađen kod okretnice autobusa na Novom Beogradu, majci ispričao ČUDNU PRIČU\nTrogodišnji dečak Antonije iz Beograda, čiji je nestanak objavljen tokom večeri 24. juna na društvenim mrežama, pronađen je u kratkom roku kod okretnice autobusa na Novom Beogradu. Ovu informaciju podelila je majka dečaka, Anita, navodeći da je dečak neposredno pre nestanka bio sa ocem, te da se izgubio na šetalištu. Kako je navela, zbog povređene očeve noge, pozvao ju je da se uključi u potragu, a ubrzo se pridružio i ceo blok.\nPRONAĐEN DEČAK Nestao u ponedeljak u Beogradu, otac saopštio srećne vesti\nPotraga za M. O. (17), koji je u ponedeljak nestao u Beogradu, okončana je danas, pošto je mladić pronađen živ i zdrav.\nNAĐEN MLADIĆ NA KOSOVU Ivan Milošević sleteo s puta: "Malo je ugruvan, ali je dobro"\nIvan Milošević (32) iz Beograda nestao je u petak, 28. maja oko 15.30 sati. Na sreću, on je danas pronađen, nakon 42 sata potrage.\nPripadnici Gorske službe spasavanja Novi Grad Sarajevo saopštili su kako je muškarac G.Lj, za kojim se tragalo od 16. maja, pronađen živ i zdrav na području Visokog. Njegov nestanak prijavljen je policiji i Gorskoj službi spasavanja Novi Grad Sarajevo u ponedeljak, a kako je navedeno, on je poslednji put viđen na lokalitetu Jezero nedaleko od trolejbuske stanica.\nSvi ga tražili, a on spavao: Pronađen dečak iz Sarajeva za kojim se sinoć tragalo\nSedmogodišnji dečak, čiji je nestanak u Sarajevu sinoć porodica prijavila policiji, pronađen je.\nSREĆAN EPILOG POTRAGE Memišević pronađen u lovačkoj kući\nAlen Memišević (28) iz sela Nurići u opštini Milići, za kojim je trajala potraga od juče, pronađen je, saznaje Srspkainfo.\nSREĆAN EPILOG POTRAGE Za mladićem iz Vogošće (20) se tragalo dva dana, pronađen živ i zdrav (FOTO)\nGorska služba spasavanja (GSS) Opštine Ilidža objavila je da je pronađen živ i zdrav mladić Muhamed Husejinović.\nPRONAĐENO TELO STARIJEG MUŠKARCA Nestanak Antonija Vasovića iz sela kod Dragačeva prijavljen još krajem godine\nTelo Antonija Vasovića (88) iz dragačevskog sela Grab pronađeno je u sredu na seoskom putu, oko dva kilometara od svoje porodične kuće.\nTRAGIČAN KRAJ POTRAGE Kod Novog Grada pronađeno telo Borislava Adamovića (60)\nTelo Borislava Adamovića (60) čiji je nestanak prijavljen pre dva dana, pronađeno je danas u mestu Žuljevica kod Novog Grada.\nSrećan kraj potrage: Dečak sa smetnjama u razvoju pronađen kod Subotice\nDečak sa smetnjama u razvoju, čiji je nestanak prijavljen tokom dana, pronađen je predveče.\nSREĆAN KRAJ POTRAGE NA STAROJ PLANINI Uroš sa drugaricom krenuo na skijanje i tada mu se izgubio svaki trag, pronađen je živ i zdrav\nKnjaževčanin Uroš D. (23), koji je juče nestao na Staroj planini pronađen je nakon višesatne pretrage terena, saopštila je PU Zaječar.


Paljenje badnjaka Arhiva - Far\nHomePosts Tagged "Paljenje badnjaka"\nPaljenje badnjaka Tag\nRadost u očima vernika i dece, toplota plamena, vera i molitva ogrejaće u nedelju, 6. januara na Badnje veče, meštane najvećeg dimitrovgradskog sela Željuša. U 17:00 časova u porti hrama “Sveto Vaznesenje Gospodnje”, poznatijeg kao “Sveti Spas”, biće upaljen Badnjak sa željom za dobro zdravlje, mir\nMeštani sela Željuša organizovali su i ove godine paljenje Badnjaka u porti crkve „Sveto Vaznesenje Gospodnje“. Vernici i poklonici hrišćanstva iz najvećeg dimitrovgradskog sela okupili su se na Badnje veče u čast najradosnijeg hrišćanskog praznika Božića sa željom za dobro zdravlje, da ova godina bude rodna\nVeliki hrišćanski praznik Rođenje Isusa Hrista – Božić proslaviće pravoslavna crkva i vernici i u dimitrovgradskoj opštini. Na Badnji dan, 6. januara u manastiru „Sveti Dimitrije“, takozvanom „Manastirčetu“, večernja služba sa osvećenjem i paljenjem badnjaka počinje u 16:00 časova. Večernja služba sa osvećenjem i


Vršnjačko nasilje je neželjeno, agresivno ponašanje među decom školskog uzrasta koje se vremenom ponavlja ili ima potencijal da se ponavlja. Ono uključuje postupke poput pretnji, ogovaranja, fizičkih ili verbalnih napada i namernog isključivanja nekoga iz grupe, slanje neželjenih poruka putem društvenih mreža, SMS poruka, četa i internet sajtova itd.\nCilj kursa je da se učenicima predstave načini za preventivno delovanje u slučajevima vršnjačkog nasilja, a sve sa ciljem smanjenja stope nasilja u školama. U toku kursa, učesnici će steći osnovne veštine i znanja u oblasti prevencije nasilja, kao i načine za pravilno reagovanje u slučajevima vršnjačkog nasilja bilo da se ono dešava u školi ili van nje.\nOvim kursom želimo da sprečimo il bari smanjimo vršnjačko nasilje među decom školskog uzrasta i stvaranje bezbedne situacije, kako bi deca mogla normalno da se razvijaju.\nŠta je nasilno ponašanje\nI vaše dete može biti izvor nasilja u školi\nReakcija prema nivou nasilja


Kada je raskid radnog odnosa uslov za penziju? - Boom93\nKada je raskid radnog odnosa uslov za penziju?\nU Fondu za penzijsko i invalidsko osiguranje kažu da je ovo jedno od najčešćih pitanja koje im osiguranici postavljaju i dodaju da zakon jasno propisuje da su uslovi za ostvarivanje prava na penziju godine života i staža za starosnu, zdravstveno stanje i godine staža za invalidsku, odnosno godine života i trajanje bračne zajednice za porodičnu penziju. Osim toga, zakon uređuje različite osnove osiguranja, različite delatnosti, različite vrste penzija, pa je i normalno da postoje brojne specifičnosti koje mogu da utiču na obaveze budućih penzionera u pogledu prestanka obaveznog penzijskog i invalidskog osiguranja.\nZaposleni koji podnose zahtev za starosnu i prevremenu starosnu penziju, pored ispunjenja uslova, moraju da prekinu radni odnos, odnosno samostalnu delatnost, da bi ostvarili pravo na starosnu ili prevremenu starosnu penziju.\nIpak, Zakon o PIO predviđa nekoliko izuzetaka za pojedine kategorije osiguranika kojima je sticanje prava na penziju jednostavnije i mogu da ga ostvare i bez prethodnog prestanka osiguranja. Ovakav kriterijum određen je za preduzetnike, osobe koje obavljaju privremene i povremene poslove samostalno ili preko omladinskih zadruga, lica koja obavljaju poslove po osnovu ugovora o delu ili autorskih i drugih ugovora, ili koja rade za strane poslodavce koji nemaju predstavništvo u Srbiji kod kojih za izvršen posao ostvaruju naknadu.\nU PIO ističu da pravo na starosnu ili prevremenu starosnu penziju bez prestanka osiguranja mogu da ostvare i izabrana, imenovana ili postavljena lica, kao i hranitelji. Može se primetiti da je zakonodavac, pri donošenju ovakve odredbe, imao u vidu specifičnosti pojedinih zanimanja i činjenicu da bi obaveza da se obavljanje delatnosti u potpunosti prekine dovela u pitanje sam posao, a u nekim slučajevima i korisnike (posebno u slučaju hranitelja).\nOsiguranici koji su zaposleni u sopstvenom preduzeću mogu pravo na penziju da ostvare tako što će prekinuti radni odnos, uz zadržavanje osnivačkog uloga i prava po tom osnovu u preduzeću, kažu u PIO fondu.\nOznakeBraničevski okrug penzija Raskid radnog odnosa uslov\nGradski budžet i prošlu godinu završio u plusu?


https://forum.uzice.net Oreska - Užice : Lokalna samouprava - Program pomoći opštinama u privlačenju stranih ulaganja - forum Uzicana - mesta: Uzice, Pozega, Arilje, Ivanjica, Kosjeric, Bajina Basta, Priboj, Prijepolje, Zlatibor - Cajetina, Nova Varos, Sjenica\nOreska - Užice > UŽICE > Lokalna samouprava > Tema: Program pomoći opštinama u privlačenju stranih ulaganja\nAutor Tema: Program pomoći opštinama u privlačenju stranih ulaganja (Pročitano 527 puta)\nProgram pomoći opštinama u privlačenju stranih ulaganja\n« poslato: 02.04.2007. 11:21:57 »\nVisoki kriterijumi investitora\nUžice - Agencija za strana ulaganja i promociju izvoza (SIEPA), predstavila je krajem prošle nedelje u Užicu program podrške i akreditacije lokalnih partnera, koji realizuje u saradnji sa Svetskom bankom, a čiji je cilj da opštinama pomogne u privlačenju stranih investitora.\nTaj program finansira Evropska agencija za rekonstrukciju i razvoj, a realizuje ga MIGA, kao deo grupacije Svetske banke. Cilj programa je unapređenje kapaciteta opština u Srbiji u privlačenju stranih ulaganja i pružanje usluga investitorima, kroz jačanje partnerskih odnosa opština i SIEPA.\nKako je objasnio Đorđe Mančić, predstavnik SIEPA, program podrazumeva skup tehničke pomoći, konsultativnih i finansijskih, koje će MIGA i Svetska banka, uz podršku Evropske agencije za rekonstrukciju pružiti opštinama u Srbiji kako bi one mogle adekvatno da odgovore visokim zahtevima stranih investitora.\n- Investitori imaju visoke kriterijume kada je u pitanju raspoloživo zemljište na kojem oni žele da realizuju svoje grinfild investicije. Tu su politički i pravni okvir, ali i stabilnosti pravnog sistema. Mi želimo da pomognemo opštinama da na te zahteve adekvatno odgovore, kako bi postale konkurentnije i uspešnije u privlačenju stranih investitora - objasnio je Mančić. On je istakao da su preduslovi za to rešeni imovinsko-pravi odnosi, ažuriran registar zemljišta, ali i sistem podsticaja koji može da bude konkurentan sa drugim zemljama u tranziciji u našem regionu.


30/09/2019 - Info24sata\nSrpski odbojkaši su se u Parizu treći put u istoriji popeli na krov Evrope, a samo njih dvojica nastupaju za srpske klubove. Većina zlatnih momaka odbojkaški hleb zarađuje u Italiji, a ima ih i u Turskoj, Rumuniji, Rusiji… Na nedavno završenom Evropskom prvenstvu, najveći teret iznela je prva postava – tehničar Nikola Jovović, korektor Aleksandar Anastasijević, primači Uroš Kovačević i Nemanja Petrić, srednji blokeri Srećko Lisinac i Marko Podraščanin, kao i dvojica libera Neven Majstorović i Nikola Peković. Uroš Kovačević izabran je za najkorisnijeg igrača kontinentalnog šampionata. Uroš je nastavio…\nSport Vesti dana\nPredsednik Srbije Aleksandar Vučić primio je odbojkaše Srbije koji su osvojili zlato na Evropskom prvenstvu. Vučić je primio srpsku delegaciju koja je tokom dana doletela iz Pariza. Srbija je došla do titule u prestonici Francuske, pobedom nad Slovenijom sa 19:25, 25:16, 25:18, 25:20. Po dočeku na Aerodromu “Nikola Tesla”, zlatni odbojkaši su se obratili novinarima, a potom se zaputili u zgradu Predsedništva. Tamo ih je sa saradnicima dočekao Vučić, kojem su reprezentativci poklonili potpisan dres. Predsednik Aleksandar Vučić je zahvalio odbojkaškoj reprezentaciji Srbije na osvojenoj tituli na Evropskom prvenstvu. On…\nSport Vesti Vesti dana\nKompanija Hemofarm A.D. saopštila je danas da je iz predostrožnosti, a u cilju zaštite javnog zdravlja stanovništva Srbije, donela odluku o preventivnom povlačenju svih serija leka “Ranitidin” sa tržišta. Takođe povučen je i Ranisan. “Lek Ranitidin sadrži aktivnu supstancu ranitidin-hidrohlorid, a prema upozorenju Evropske agencije za lekove, u pomenutoj aktivnoj supstanci detektovane su nečistoće pod nazivom N-nitrozodimetilamin (NDMA)”, navodi Hemofarm u saopštenju. Oni navode da je u dokumentu Evropske agencije za lekove (EMA) izražena sumnja u mogući štetan uticaj nađene količine nečistoće NDMA na ljudsko zdravlje, a što će naknadnim…\nVlada Srbije usvojila je nove mere za unapređenje izbornog procesa koje, između ostalog, uključuju obuku ovlašćenih lica za ažuriranje jedinstvenog biračkog spiska i njegovu interenet prezentaciju, omogućavanje građanima da po zahtevu obave uvid u izvod iz biračkog spiska nakon glasanja. Izvršni direktor Cesida Bojan Klačar kaže za RTS su ove mere važne jer predstavljaju prvi i važan korak u procesu unapređenja izbornih uslova, ali da ne možemo da očekujemo da se neki višeslojni problemi koji su godinama postojali reše za šest meseci. “Čini se da je ovo u ovom momentu…\nGRAĐANI SRBIJE PLAĆAJU ZA TOMU 5.000 EVRA MESEČNO: Bivši predsednik neće da izađe iz vile od 800 kvadrata!\nOd odlaska Tomislava Nikolića s mesta predsednika države prošle su skoro dve i po godine, ali on, uprkos tome, i dalje živi u luksuznoj državnoj rezidenciji na Dedinju koja mu je dodeljena tokom predsedničkog mandata! U vili od 800 kvadrata u Užičkoj ulici Nikolić sa suprugom Dragicom uživa u svim mogućim privilegijama, a procenjuje se da svakog meseca samo održavanje tog državnog objekta košta oko 5.000 evra, što plaćaju svi građani iz svojih džepova, kaže izvor Kurira. – Nikolić će ostati upamćen kao najbahatiji bivši predsednik. U rezidenciji živi već…


Tri putnika iz Štokholma pozitivna na koronavirus\nFederalni sanitarni inspektori na graničnim prijelazima od 15. marta, zaključno sa 16. aprilom, izdali 25.598 rješenja o stavljanju putnika pod zdravstveni nadzor, odnosno ograničeno kretanje ili izolaciju na period od 14 dana.\nOd donošenja Naredbe Federalnog štaba civilne zaštite o uvođenju obavezne mjere karantina za sve osobe koje ulaze u BiH, federalni sanitarni inspektori su na graničnim prijelazima na osnovu popunjenih sanitarnih upitnika uputili 417 osoba u prekograničnom prometu u šatorski prostor, gdje ih, po izdavanju rješenja Federalnog ministarstva zdravstva o karantinu, preuzimaju nadležni štabovi civilne zaštite i prevoze do mjesta određenog za karantin. Promet putnika je bio nešto manji u odnosu na prethodni dan, te su, nakon sanitarne kontrole, u šatore upućene 22 osobe s prebivalištem u Federaciji BiH.\nNadzorima i mjerama federalnih inspektora je obuhvaćeno 3.128 osoba, državljana BiH s prebivalištem u RS koji su u našu zemlju ušli preko graničnih prijelaza koji se nalaze na području FBiH i 313 državljana BiH s prebivalištem na području Brčko Distrikta BiH.\nDanas ističu mjere iz 377 rješenja o izolaciji koja su izdali federalni sanitarni inspektori, a do jučer je za ukupno 19.332 osobe istekao period obavezne izolacije u trajanju od 14 dana.\nTroje bh. građana koji su doputovali letom iz Štokholma je, nažalost, pozitivno na koronavirus, kao i dvoje koji su u prethodna tri dana ušla u BiH i bili privremeno zadržani na graničnom prelazu Izačić, a potom upućeni u karantinske prostore u USK. Jedna osoba koja je u prethodna tri dana ušla u BiH i privremeno zadržano na graničnom prijelazu Osoje, također je pozitivna, pa je upućena u karantinske prostor.\nPo donošenju Odluke Vlade FBiH o mjerama neposredne kontrole određenih proizvoda i usluga od interesa za FBiH kojom je određeno utvrđivanje marži u trgovini (kalkulativne cijene) za naftne derivate, dežurni tim federalnog tržišnog inspektorata je i tokom današnjeg dana vršio nadzore benzinskih pumpi i drugih prodajnih objekata.\nObavljeno je sedam inspekcijskih i dva kontrolna nadzora, te utvrđeno devet prekršaja, što podrazumijeva podnošenje devet prekršajnih naloga u iznosu od 13.750 KM. Kod četiri subjekta nadzora uočene su nepravilnosti u načinu formiranja cijena, odnosno kršenje Odluke Vlade FBiH.\nOd 15. marta do 17. aprila obavljena su 233 inspekcijska i 179 kontrolnih nadzora na benzinskim pumpama, u apotekama i drugim prodajnim objektima. Utvrđena su ukupno 252 prekršaja i izdata 252 prekršajna naloga u iznosu od 401.200 KM. Kod 179 subjekata nadzora nisu utvrđene nepravilnosti u poslovanju, odnosno, utvrđeno je da prijave građana nisu bile utemeljene, saopćeno je iz Federalne uprave za inspekcijske poslove.


Posle Gudurića, Kokoškov je probudio i magiju De Koloa - Sputnjik Srbija\n22:33 12.02.2021 Preuzmite kraći link\nNakon povratka Marka Gudurića u redove Fenerbahčea, i sjajnih utakmica turskog prvoligaša, selektor reprezentacije Srbije, Igor Kokoškov, probudio je i francuskog plejmejkera Nanda de Koloa.\nFrancuski internacionalac godinama je u moskovskom CSKA u tandemu sa kapitenom srpske reprezentacije Milošem Teodosićem bio nerešiva enigma za protivničke odbrane svojim umećem i lucidnim dodavanjima.\nPrelazak u Fenerbahče je značio i veliku promenu u karijeri francuskog reprezentativca, a sa dolaskom selektora Srbije Igora Kokoškova na klupu istanbulskog tima, čini se da je De Kolo dobio pravi vetar u leđa.\nPotvrda toga je i meč protiv Tofaša, gde se probudila magija Francuza, kroz asistenciju za centra Ahmeta Duverioglua.\nNando De Colo drops one of the best assists of the season pic.twitter.com/4qXH1RI0Li\n— Emiliano Carchia (@Carchia) February 10, 2021\nDe Kolo je januaru 2015. ušao u istoriju Evrolige sa najviše ubačenih poena na jednoj utakmici bez promašaja, postigao 28 poena za CSKA na utakmici protiv Unikahe.\nU istoj sezoni CSKA je osvojio Evroligu, a De Kolo je proglašen za najboljeg strelca i najkorisnijeg igrača lige.\nNakon trnovitog početka sezone, povratkom Marka Gudurića u dres crno-žutih, slavni evroligaški klub se vratio u borbu za vrh tabele Evrolige. Sjajne partije Fenerbahče beleži u poslednjih devet utakmica, a trenutno se nalazi na šestom mestu na tabeli sa 14 pobeda i 10 poraza.\n►U Moskvi i dalje nema mira – Amerikanac ponovo u centru pažnje\nFenerbahče, asistencija, Nando de Kolo


Fiskalni savet: Pandemija uzrokovala manji deo problema Er Srbije, sledeće godine kompaniji potebno 200 miliona evra | Insajder\nPandemija jeste posebno pogodila sektor avio saobraćaja, ali nije činilac koji je najzaslužniji za poteškoće u poslovanju Er Srbije, ocenio je danas Fiskalni savet u svojoj oceni Predloga zakona u budžetu za narednu godinu. Savet je procenio da je za saniranje problema u poslovanju Er Srbije u kratkom roku potrebno bar 200 miliona evra (što je više od 60 odsto ukupnih prihoda iz 2019) što je, kako navode, znatno više nego što evropske zemlje pomažu svojim avio kompanijama (u proseku pokrivaju 35 odsto prihoda).\nVeći budžetski troškovi u Srbiji su, kako procenjuju, posledica toga što je Er Srbija (za razliku od većine drugih evropskih prevoznika) imala velike probleme u poslovanju i pre krize. Procena Fiskalnog saveta je da se od ukupnog iznosa pomoći za koji procenjuju da će država isplatiti Er Srbiji tek manji deo (60-80 miliona evra za dve godine) odnosi na finansijske probleme izazvane pandemijom.\nSavet ukazuje na to da Vlada i dalje nije objavila precizan plan trošenja javnih sredstava po ovom osnovu te da svoju analizu temelji na javno dostupnim informacijama i finansijskim izveštajima iz perioda 2015-2019. Na osnovu čega zaključuju da će Er Srbiji do kraja 2021. nedostajati oko 200 mln miliona evra da bi mogla da pokrije obaveze koje joj dospevaju u 2020. i 2021.\nPoziv Vladi da obrazloži namenu 200 miliona evra u budžetu\n“U poslednjim budžetskim planovima za 2020. i 2021. uočavamo deo nerazjašnjenih politika na poziciji neto budžetskih pozajmica (reda veličine oko 200 miliona evra). Moguće je da su ova sredstva namenjena upravo za Er Srbiju, ali to ni u jednom delu budžeta i propratne dokumentacije nije jasno navedeno”, navodi Fiskalni savet.\nOni pozivaju Vladu da, ukoliko je deo budžetskih sredstava zaista i namenjen za ovu kompaniju, što pre javno precizira o kom iznosu se radi i obrazloži po kom osnovu i za koje namene ga tačno dodeljuje.\nKompletan izveštaj Fiskalnog saveta možete pročitati na sledećem linku\n“Ocenjujemo da je Vlada dužna da ovo jasno predstavi građanima Srbije budući da je Republika Srbija većinski vlasnik preduzeća (51%), a ova državna pomoć će po svemu sudeći koštati poreske obveznike stotine miliona evra”, navodi Fiskalni savet.\nSavet navodi i da bi Er Srbija takođe morala da počne s objavljivanjem godišnjih i periodičnih finansijskih izveštaja jer “od svog osnivanja na svom sajtu nije objavila nijedan periodični niti godišnji finansijski izveštaj, što nije slučaj s evropskim kompanijama u ovom sektoru”, te da jedini javno dostupni podaci o poslovanju ovog preduzeća postoje jedino na sajtu APR-a, ali ni oni ne pokrivaju čitav period otkad je kompanija osnovana.\nAnalizirajući javno dostupne podatke o poslovanju Er Srbije, Savet navodi da je dobit koju je kompanija iskazivala 2015-2019. posledica knjigovodstvenog evidentiranja državnih dotacija za otplatu starog duga JAT-a, a ne stvarnih poslovnih rezultata.\n“Кada iz poslovnih prihoda isključimo državnu dotaciju za isplatu starog duga, preduzeće zapravo ostvaruje gubitak (pre poreza) od preko 2,5 milijarde dinara prosečno godišnje”, navodi Savet.\nPreduzeće je 2015-2019, po njihovoj oceni, imalo ozbiljne ali prikrivene likvidnosne probleme.\n“Od 2015. godine Er Srbija ne uspeva da iz priliva iz redovnog poslovanja pokrije dospele obaveze, pa se manjak sredstava nadomešćivao zaduživanjem. Кada su ti dugovi počeli da dolaze na naplatu, praktično od 2019. godine, likvidnosna pozicija preduzeća dodatno se pogoršala”, navodi Savet.\nKompanija, tvrde, godinama ostvaruje gubitak iznad visine kapitala.\n“To znači da je imovina Er Srbije (postrojenja, mašine, oprema, plasmani, gotovina i dr.) višestruko manja od njenih obaveza, što ovo preduzeće formalno čini prezaduženim”, navodi Savet i zaključuje da uporedna analiza osnovnih pokazatelja uspešnosti (racio analiza), ukazuje na to da Er Srbija stoji lošije nego druge avio kompanije sa većinskim državnim vlasništvom.\n“Dobit koju je Er Srbija iskazivala u periodu 2015 -2019. računovodstvene je prirode i nije posledica dobrog upravljanja kompanijom. Analizirajući bilanse uspeha preduzeća u periodu pre pandemije (2015-2019) uočili smo da je Er Srbija iskazivala prosečnu godišnju dobit pre oporezivanja od oko 1 milijarde dinara. Međutim, ostvareni (bruto) dobitak, zapravo, bio je posledica pozamašnih isplata državne pomoći”, tvrdi Fiskalni savet.\nOni ukazuju na to da poslovanje Er Srbije ne prati ni Ministarstvo privrede, jer preduzeće ne posluje u skladu sa Zakonom o javnim preduzećima usled čega ne postoji obaveza redovnog dostavljanja periodičnih izveštaja.\nSvoje tvrdnje da je Er Srbija bila u problemu pre pandemije potkrepljuju izveštajima o novčanim tokovima koji pokazuju stvarne prilive i odlive novca u toku jedne godine po osnovu svih aktivnosti (poslovnih, investicionih i finansijskih).\n“Prema našim proračunima, Er Srbija u poslednje četiri godine nije uspevala da ostvari pozitivan saldo gotovine iz poslovnih aktivnosti, a godišnji manjak za isplatu dospelih obaveza u proseku je iznosio oko 1,3 milijarde dinara (oko 10 miliona evra). To znači da Er Srbija nije uspevala da iz novčanih priliva iz redovnog poslovanja (osnovnog biznisa) finansira dospele obaveze koje iz tog poslovanja proističu. Ako na to dodamo i odlive po osnovu investiranja, ukupan manjak na godišnjem nivou dostiže 3,2 milijarde dinara ili 30 miliona evra u proseku”, tvrdi Fiskalni savet.\nProblem nemogućnosti da se iz redovnog poslovanja generiše dovoljno gotovine za pokrivanje dospelih obaveza nije bio isprva vidljiv jer je Er Srbija nedostatak gotovine za servisiranje dospelih obaveza nadoknađivala zaduživanjem, navodi Savet.\n“Кonkretno, u periodu od 2015. do 2018. godine preduzeće je uzelo dva kredita od entiteta EA Partners (ukupno 120 miliona dolara) u 2015. i 2016. godini, kredit od Fonda za razvoj (14 miliona evra) u 2017. i zajam od Etihad Ervejsa (40 miliona dolara) u 2018. godini. Ukupna povučena sredstva iz tih kredita (preko 18 milijardi dinara) premašila su ukupne potrebe za servisiranje poslovnih obaveza i pokrivanje investicija (od oko 10 milijardi dinara)”, navodi Fiskalni savet.\nDo prvog ozbiljnijeg pogoršanja likvidnosne pozicije dolazi tokom 2019. kada na naplatu počinju da dospevaju prethodno uzeti zajmovi, navodi Fiskalni savet. Međutim, zbog činjenice da je Er Srbija ranije uzimala kredite u iznosu koji je bio veći od njihovih stvarnih potreba, na računima je bilo dovoljno sredstava da se taj manjak pokrije bez intervencije države. Ipak, preduzeće je 2019. godinu završilo sa osetno oslabljenom likvidnosnom pozicijom, tvrdi Fiskalni savet u svom izveštaju.\nEr Srbija, po njihovoj oceni, od svog osnivanja ostvaruje gubitak iznad visine kapitala što je uglavnom odlika gubitaških državnih preduzeća.\n“Na kraju 2019. godine ukupne obaveze Er Srbije iznosile su 41 milijardu dinara i bile su 1,6 puta veće od ukupne imovine preduzeća (26 milijardi dinara), što znači da je kompanija ostvarila gubitak iznad visine kapitala od čak 15 milijardi dinara. Jedan deo ovog gubitka potiče od računovodstvenog tretmana starog duga JAT-a, mada čak i kad se izvrši korekcija za ovaj iznos gubitak preko visine kapitala ostaće relativno visok (oko 5 milijardi dinara)”, navodi Fiskalni savet.\nUslov za pokretanje stečajnog postupka\nGubitak iznad visine kapitala po važećoj zakonskoj regulativi u Srbiji predstavlja dovoljan uslov za pokretanje stečajnog postupka, podseća Fiskalni savet.\nPo analizi Fiskalnog saveta Er Srbija ima daleko lošije performanse nego druge avio kompanije s većinskim državnim vlasništvom.\n“Jedini način da se Er Srbija konačno osposobi da samostalno i održivo posluje jeste restrukturiranje kompanije i promena modela poslovanja”, jedan je od zaključaka Fiskalnog saveta.\nPo njihovoj oceni, Er Srbija bi u 2020. bila u problemu čak i da nije bilo pandemije – jer na na naplatu dospevaju dva kredita.\n“Od EA Partners u septembru (60 miliona dolara) i od Кomercijalne banke u decembru (20 miliona evra). Кako je preduzeće na početku 2020. raspolagalo sa upola manje gotovine na svojim računima (svega 30 miliona evra) jasno je da bi mu nedostajalo preko 30 miliona evra samo za otplatu ovih obaveza. Ako na to dodamo i manjkove koje Er Srbija inače ostvaruje iz redovnog poslovanja (već pomenutih 30 miliona evra), dolazimo do zaključka da bi kompaniji nedostajalo oko 60 miliona evra da servisira sve svoje obaveze u 2020. godini čak i da nema pandemije”, tvrdi Fiskalni savet.\nSa izbijanjem pandemije stvari se dodatno pogoršavaju, pa će manjak iz redovnog poslovanja u 2020. verovatno biti veći – za oko 40 milona evra tvrdi Fiskalni savet uz procenu da će ukupan manjak sredstava u 2020. godini, zajedno sa procenjenim sredstvima potrebnim za otplatu zajmova biti oko 100 miliona evra.\nKako se navodi u izveštaju dodatna sredstva potrebno je obezbediti i u 2021. godini i to stoga jer je teško očekivati da će Er Srbija u postojećim uslovima moći da eliminiše standardni manjak od oko 30 miliona evra kai o zato što se ne zna kada će početi oporavak avioindustrije nakon pandemije koja još nije završena.\nOsim toga, podsećaju, u junu 2021. godine dospeva na naplatu drugi kredit od EA Partners u vrednosti od 50 miliona evra.\n“Uzimajući pomenuto u obzir, Er Srbiji će (pod uslovom da u međuvremenu ne dođe do reprograma dugovanja) samo tokom 2021. biti potrebno između 100 i 120 miliona evra za izmirivanje obaveza. Dodavši na to ranije pomenuti manjak iz 2020. od 100 miliona evra, dolazimo do zaključka da će kompaniji do kraja 2021. godine trebati najmanje 200 miliona evra”, obrazlaže Fiskalni savet svoje procene.\n“Znam koliko ste gubitaka pretrpeli, nemojte da brinete, vaša budućnost je zagarantovana. Kad vam to kažem onda znajte da je to tako. Plate i posao su vam takođe zagarantovani, budućnost Er Srbije je zagarantovana. Ulagaćemo još više i mnogo više u Er Srbiju, sada više nema tehničkih smetnji jer Evropska unija dozvoljava državnu pomoć i dokapitalizaciju”, rekao je u aprilu predsednik Srbije Aleksandar Vučić.


PROGRAM ROŠTILJIJADE 2019. - Spektakularni koncerti od 26. avgusta do 1. septembra - Dnevnik Juga\nPočetna / DOGAĐAJI / PROGRAM ROŠTILJIJADE 2019. – Spektakularni koncerti od 26. avgusta do 1. septembra\nIna Dendić 07/08/2019\tDOGAĐAJI, DRUŠTVO, Leskovac 2 Komentara\nU Svečanoj sali Grada Leskovca održana je konferencija povodom promocije jubilarne 30. Roštiljijade koja će početi 26.avgusta spektakularnim koncertom Lepe Brene.\nPored Lepe Brene nastupiće i Crvena Jabuka, Riblja čorba i Van Gog, Haris Džinović, Aco Pejović i Severina.\nPonedeljak 26. avgust : Lepa Brena\nUtorak 27. avgust : Crvena jabuka\nSreda 28. avgust : Rok veče Riblja čorba i Van Gogh\nČetvrtak 29. avgust : Haris Džinović\nPetak 30. avgust : Aca Pejović\nSubota 31. avgust : Severina\nKraj avgusta je period prepoznatljiv po ovoj manifestaciji koja je značajna za čitav region. Zvanična promocija Roštiljijade održaće se 22. avgusta u 12 časova u hotelu Crown Plaza u Beogradu, a u nedelju 25. avgusta biti organizovano roštiljanje na Hisaru kako bi Leskovčanima priuštitili uživanje i svojevrsnu uvertiru u predstojeći spektakl.\nPrethodni Lepa Brena, Merima Njegomir i Mirjana Bobić Mojsilović na ovogodišnjoj manifestaciji „Dani Vranja“\nSledeći 30 – oro Leskovčana dobilo ugovore za započinjanje ili unapredjenje poslovanja\n29/08/2019 u 4:36 am\nČetiri gurmanske i cetiri soka sam platio 5600 din. Nikad više neću otići na rostiljijadu i u Leskovac\nPingback: PROMOCIJA ROŠTILJIJADE U BEOGRADU: Lepa Brena i Đule Van Gog najavili spektakl na festivalu roštilja i gurmanluka - Dnevnik Juga


Đorđević: Izgradnja infrastrukture nema veze sa smeštajem migranata – Slobodne novine\nBeogradski glas (Beta) – Ministar za rad, zapošljavanje, boračka i socijalna pitanja Srbije Zoran Djordjević rekao je da aktivnosti njegovog ministartva u razvoju infrastrukture nemaju nikakve veze s bilo kakvim smeštanjem migranata u Srbiji, saopštio je njegov kabinet.\nDjordjević je – piše u saopštenju – reagujući na netačne informacije u javnosti o smeštaju migranata u Srbiji, rekao da se čak ni prateće mere Ministarstva ne odnose na migrante, već na Rome i ostalo stanovništvo Srbije.\n“Sve aktivnosti koje sprovodi Ministarstvo za rad, zapošljavanje, boračka i socijalna pitanja biće sprovedene u skladu sa zakonom, po jasno definisanim pravilima, uz blagovremeno informisanje javnosti i bez opasnosti po naše gradjane”, rekao je Djordjević.\nDodao je da je stupanjem na snagu Zakona o potvrdjivanju Sporazuma o izmenama i dopunama Sporazuma Srbije i Nemačke razvojne banke “KfW” o finansiranju, potpisanog 9. novembra 2016. godine, i Posebnog sporazuma uz Sporazum o finansiranju, počelo sprovodjenje programa “Jačanje socijalne infrastrukture u opštinama pogodjenim migrantskom krizom”.\n“Briga o našim gradjanima je prioritet, sve što radimo radimo transparetno”, rekao je Djordjević.\nOznakemigranti Naslovna-centar Naslovna-traka Nemačka nemačka razvojna banka Zoran Đorđević\nOptuženi za ubistvo Olivera Ivanovića negirali krivicu na sudu


Trobojke iz mraka ćutanja - Inicijativa za lokalnu samoupravu\nZašto baš sada i zašto ovde? – pitanje je na koje se pokušalo odgovoriti proverenom konstatacijom da su srpske trobojke na fasadama limanskih zgrada iscrtane kao jasna poruka vlasti i Srpske napredne stranke delu grada u kojem se nalaze mesne zajednice koje su pobedile Vučića. Ali neposredan događaj koji bi pokrenuo ovakvu akciju fali: prošlo je već dva meseca od formiranja većinski nezavisnih saveta mesnih zajednica, a ako je do obeležavanja dana nacionalne zastave, on sledi tek za nekoliko nedelja. Međutim, desilo se nešto na šta masovno iscrtavanje srpske trobojke na Limanima može biti reakcija, a zapravo zajednička akcija vlasti i njenog koalicionog partnera. Zahtev LSV-a prema vlasti da se obezbedi mogućnost izjašnjavanja po regionalnoj pripadnosti na narednom popisu stanovništva, dakle, moći se izjasniti kao Vojvođanin i Vojvođanka, izgleda kao početna tačka u potenciranju nacionalnih sukoba i isticanje problema nacionalizama kao pravog, a ne lažnog, a što bi bila opšta kriminalizacija države i društva. Za svakoga ko neguje leve politike, takvo potenciranje je sumnjivo, jer je poznato da je nacionalizam puki ideologem koji prekriva stvarne tokove, odnosno, proizvodne odnose, a danas i te kako kriminalizovane vlasti.\nDakle, šta se to dogodilo pa je baš srpska trobojka morala osvanuti na javnim površinama i fasadama zgrada na Limanima? Da li je u pitanju spin vlasti i njenog koalicionog partnera kojim se ovaj pokušava prikazati opozicionim, kao što to već jeste „ukrašeni“ deo grada? Ono što ostavlja posebno gorak ukus u ustima, jeste da se ova igra dešava iznad izmanipulisanih glava građana, stanovnika Limana a sada i lokalnih institucija koje vode njihovi izabrani predstavnici. Zašto se nezavisni kandidati, a danas i nezavisni Saveti mesnih zajednica, ne izjašnjavaju o sadržini poruke koja se šalje stanovnicima njihovog kraja ni kada se srpska trobojka pojavi na zidovima njihovih prostorija? Zašto se ljudi koji su u Savetima kriju iza uništavanja svojine, koja ostaje vlasništvo čak i kada je zajedničko i nedeljivo, i zašto otvoreno ne kažu šta misle o političkoj sadržini poruke koja se šalje iz noćnog i mraka neme omladinske povorke koju i blentavo ćutanje pretvara u sablasni marš?\nDa li je to nastavak politike nezameranja i depolitizacije koju su neformalne novosadske inicijative građana uvele u javni prostor iako ovaj nikada nije bio samo urbanistički i komunalni, već politički i opasan za svakoga ko se odvaži na suprotstavljanje kriminalnom režimu i javno progovori o nasilju koje ovaj sprovodi nad civilnim stanovništvom? Da, građani se u žargonu članova bandi i kriminalnih klanova nazivaju civilima, što dosta govori o smislu koje ime građanin dobija u sredinama kojima ne vlada državna, već kriminalna vlast. Poznato je svakome ko želi da zna da je u našoj sredini država u službi organizovanog kriminala i da to za posledicu ima kriminalizaciju društva kojim se više ne upravlja, već ga se isključivo drži pod kontrolom, pljačka i zastrašuje. Svi instrumenti praćenja i nadzora su u službi interesa, koji se, iako ličan, proteže koliko i teritorija nad kojom se samo državom može vladati. A za nju je i dalje potrebna nacija. Međutim, „srpski svet“, Vojvodina, Kosovo, Crna Gora, Bosna i Hercegovina, samo su pena na talasima koje podiže more nasilja u kojem se ljudi na prostoru bivše Jugoslavije još uvek dave i toga su izgleda pošteđeni samo oni koji su u evropskim, ali opet teritorijalnim vodama.\nZašto se Limanci ne izjašnjavaju i ne kažu da nemaju ništa sa prepucavanjem koje se odvija preko njihovih glava kada je i jednom Detelinarcu jasno da je u pitanju spin vlasti, Srpske napredne stranke i njenih komunalnih koalicionih partnera, kojim se pokušava sluditi i uplašiti čovek koji je baš ovih dana pozvan da ustane protiv režima i da mu kaže da je dosta nasilja i laži kojima ga brani i prikriva? Zašto ne odbrane svoju autonomiju najpre izjašnjavanjem o igri u koju ih uvlače i zašto ne brane integritet i status nezavisnih, kada je smisao te reči upravo distanca prema stranačkoj vlasti i režimu vladanja koji se spustio do lokalnih zajednica? Zašto ćute kada su se gotovo svi već izjasnili i kada je svima sve jasno? Zar ne shvataju da i odsustvo znaka može biti znak, ponekad jasniji nego izrečen i iskazan?\nSloboda nacionalnog izjašnjavanja na ime teritorijalne pripadnosti, koja navodno nije u svrhu formiranja nacije, već identiteta koji je kulturni, sasvim je primeren argument politici koja stoji iza njega. Međutim ta politika nije politika nikakve autonomije i decentralizacije, demokratskog učešća u upravljanju prostorima na kojima živimo, već je ona koja se odvija isključivo u svrhu opravdanja zastrašivanja noćnom i nemom, i samo navodno, većinom.\nZašto se ne izjasniti o novosadskoj komunalnoj koaliciji SNS-LSV u čijem bi aranžmanu mogao biti i ovaj lažni raskid saradnje, kada bi to bilo od pomoći svima koji su se danas digli protiv vlasti? Pomoglo bi to i razumevanju situacije u Crnoj Gori, u kojoj Đukanovićev DPS ima istu, partnersku ulogu u odnosu na Vučića, kao i LSV u Vojvodini? Zašto bismo nasedali na teritorijalizacije koje nam vlast nameće, kada naš život i mogućnost zajednice ne traži vlast, pa onda ni teritoriju kojom bi vladala? Biće da je to zato što su i mesne zajednice doživljene isključivo kao teritorijalne zajednice vladanja, pa makar to bio samo identitet, koji je takođe teritorija ako se njime i uz pomoć njega želi dominirati i učestvovati u vlasti.\nVIDEO: Uslovi demokratije #14: INTERVJU SA BRAJANOM BRKOVIĆEM


Avion pao u reku Mekong, poginulo 49 osoba – Nadlanu.com\nAvion pao u reku Mekong, poginulo 49 osoba\nObjavljeno 16. okt 2013. / 19:09:43\nAvion kompanije "Lao Erlajns", srušio se u reku Mekong u jugoistočnoj Aziji, pri čemu je verovatno poginulo svih 49 putnika, prenosi Sinhua.\nPrema informacijama lista “Bangkok post”, u avionu, koji je bio na letu iz prestonice Laosa Vijentijan do grada Pakse, se nalazila su se 44 putnika i pet članova posade, prenela je agencija RIA Novosti.\nNesreća se dogodila prilikom sletanja na aerodrom u gradu Pakse oko 4 sata po lokalnom vremenu, a uzrok bi mogli biti nepovoljni vremenski uslovi.\nPortparol tajlandskog ministarstva spoljnih poslova Sek Vanamete (Sek Wannamethee) rekao je da je ambasada Tajlanda u Vijentijanu obaveštena da se avion srušio na oko sedam do osam kilometara od aerodroma u Pakseu.\nU izveštaju aviokompanije navodi se da je u srušenom avionu bilo 44 ljudi. Bilo je 17 putnika sa Laosa, petoro Australijanaca, petoro Tajlanđana, troje Korejaca, dvoje Vijetnamaca, i po jedna osoba iz Kanade, Kine, Malezije, Tajvana i SAD.\nIz vlade Laosa rečeno je da aviokompanija “preduzima sve neophodne korake na koordinacij i raspoređivanju spasilačkih ekipa na mestu nesreće, u nadi da će naći nekog ko je preživeo”.\nVlada Laosa dodala je da se pad aviona istražuje i da se aviokompanija nada da će već u četvrtak objaviti rezultate istrage.\nTurbo-elisni putnički avioni tipa ATR 72 francuske proizvodnje čine najveći deo vazdušnog parka kompanije “Lao erlajnz” i mogu da prime do 74 putnika.\nPolicajac u Bijeljini izvršio samoubistvo bombom\nOsumnjičeni za ubistvo na "Blejvoču" uhapšen u Sarajevu


Ilić odličan u Karlovim Varima - Ostali sportovi, Top News, Vesti\nSite Default 06.08.2013., 09:30\nSrpski golf reprezentativac Čedomir Ilić ostvario je izvanredan rezultat na Otvorenom prvenstvu Češke u Karlovim Varima. On je u konkurenciji 98 igrača iz 13 država zauzeo fenomenalno osmo mesto uz rezultat +1, posle četiri dana izuzetno kvalitetnog takmičenja.\nIlić je najbolju rundu imao trećeg dana kada je ostvario čak -5 na 18 rupa. Finalnog dana, odlično je otvorio igru sa tri brdija, ali je usled prevelike želje napravio nekoliko grešaka, što mu je onemogućilo da se bori za bolji plasman i eventualno pobedničko postolje. Ilić je po danima uspevao da ostvari 0, +5, -5 i +1.\nSrbiju su na ovom izuzetno jakom turniru predstavljala još dvojica igrača. Ilija Đurđević je prošao prvi kat na turniru i igrao je treći dan što mu je donelo plasman blizu prvih pedeset, dok je mladi Mihailo Dimitrijević takmičenje završio posle dva dana na 83. poziciji.\n-Turnir u Karlovim Varima je definitivno jedan od najjačih evropskih takmičenja. Naši igrači su dali maksimum i na tome im čestitam. Izdvojio se Čedomir Ilić koji ove sezone igra na najvišem nivou. Mihailo Dimitrijević je pokušao u dve kvalifikacione runde da se izbori za dalje takmičenje, ali mu nije uspelo. Mislim da je prevelika želja napravila i dodatni pritisak. Ilija Đurđević je uspeo da prođe u treću rundu, ali je bilo teško nadoknaditi propušteno, a konkurencija na ovom nivou ne dopušta povratak – rekao je kapiten srpske reprezentacije Nebojša Lazić.\nPobednik Otvorenog prvenstva Češke je Slovenac Tim Gornik koji je imao ukupni rezultat -11. Drugi je bio domaći golfer Vitek Novak sa -7, dok je trećeplasirani bio njegov zemljak Mikal Pospišil.\nPrethodna vest Pitanje dana\nSledeća vest Dudaš „puca“ od snage i samopouzdanja


Vesti, 03.09.2021, 08:30 AM\nAmerička Federalna trgovinska komisija objavila je da je proizvođaču špijunskog softvera SpyFone i njegovom izvršnom direktoru Skotu Zakermanu zabranila obavljanje poslova nadzora. Komisija je nazvala SpyFone „stalkerware kompanijom“ koja je navodno prikupljala i delila podatke o kretanju ljudi, korišćenju telefona i aktivnostima na internetu krišom hakujući njihove uređaje.\n“Aplikacije kompanije prodavale su pristup za tajni nadzor u realnom vremenu, omogućavajući progoniteljima i nasilnicima u porodici da krišom prate potencijalne mete njihovog nasilja”, navodi se u saopštenju FTC-a. „Nedostatak osnovne bezbednosti SpyFonea takođe je izložio vlasnike uređaja hakerima, kradljivcima identiteta i drugim sajber pretnjama.“\nOvo poslednje odnosi se na otkriće iz avgusta 2018. godine kada je pronađena nezaštićena baza podataka SpyFonea, sa nekoliko terabajta podataka prikupljenih sa više od 3600 uređaja, uključujući poruke, fotografije, audio snimke i istoriju pretrage korisnika.\nOsim zabrane, FTC je naložio SpyFoneu da obriše nezakonito prikupljene podatke i obavesti žrtve, vlasnike uređaja na kojima su instalirane aplikacije, da su njihovi uređaji nadgledani i da verovatno više nisu bezbedni.\n“Moramo razumeti raznolikost pretnji koje predstavljaju kompanije za nadzor”, rekla je FTC u saopštenju. “FTC će biti oprezna u pogledu sprovođenja zaštite podataka i privatnosti i nastojaće da energično zaštiti javnost od ovih opasnosti."\nStalkerware aplikacije, koje su zabranjene u prodavnicama aplikacija, mogu se koristiti za praćenje kretanja korisnika i aktivnosti na internetu bez njihovog znanja. One se ponekad reklamiraju kao sredstvo za „hvatanje supružnika u prevari“ ili, suptilnije, za praćenje zaposlenih ili dece. Koalicija protiv stalkerwarea stalno upozorava da takve aplikacije mogu dovesti do “porodičnog nasilja, uznemiravanja i seksualnog zlostavljanja”.\nSpyFoneu i izvršnom direktoru kompanije zabranjeno je „nuđenje, promovisanje, prodaja ili reklamiranje bilo koje aplikacije, usluge ili poslovanja u vezi nadzora“, navodi FTC.\nFondacija za elektronske granice (EFF) je pohvalila odluku FTC-a. „S obzirom da se FTC sada fokusira na ovu industriju, žrtve stalkerwarea mogu početi da pronalaze utehu u činjenici da regulatori počinju ozbiljno da shvataju njihovu zabrinutost“, rekla je EFF.\nEva Galperin, direktorka sajber bezbednosti fondacije, rekla je da je „SpyFone magična kombinacija neodgovornosti i nekompetentnosti“.\nSpyFone, koji sada posluje kao Support King, nije priznao niti demantovao navode FTC-a.


U saradnji sa akademskom zajednicom obilježen Svjetski dan hrane - Agencija za sigurnost hrane Bosne i Hercegovine\nU saradnji sa akademskom zajednicom obilježen Svjetski dan hrane\nNa navedene prezentacije pozvani su predstavnici svih fakulteta Univerziteta u Sarajevu i Univerziteta u Banja Luci sa kojima Agencija ima potpisan Sporazum o naučno-istraživačkoj i stručnoj saradnji. Cilj navedenih aktivnosti bio je da se kroz razmijenu mišljenja i iskustava predstavnika Agencije, kao nadležne institucije u sistemu sigurnosti hrane i akademske zajednice podstakne još intenzivniji naučno-istraživački rad akademske zajednice u oblasti sigurnosti hrane, a sve kako bi se postigao visokog stepen sigurnosti hrane u Bosni i Hercegovini.\nPredstavnici akademske zajednice upoznati su sa nadležnostima Agencije, dosadašnjim aktivnostima i rezultatima, koje ova institucija preduzima u cilju zaštite zdravlja i interesa potrošača, te omogućavanja ravnopravnog položaja proizvođača iz Bosne i Hercegovine na domaćem i međunarodnom tržištu.\nU cilju unapređenja saradnje sa naučno-istraživačkim institucijama u Bosni i Hercegovini, Agencija je u proteklom periodu potpisala Sporazume o naučno-istraživačkoj i stručnoj saradnji sa 20 fakulteta sa sedam Univerziteta u BiH. Sporazum o naučno-istraživačkoj i stručnoj saradnji omogućava edukaciju naučnog i stručnog kadra iz oblasti sigurnosti hrane, zajedničke naučno-istraživačke projekte i istraživanja, organizovanje aktuelnih tematskih predavanja iz oblasti sigurnosti hrane, radionica, seminara, okruglih stolova i simpozija, a sve u cilju edukacije studenata, kao i doedukacije naučnog i stručnog kadra obje institucije.\nPredstavnici akademske zajednice u kontinuitetu daju veoma značajan doprinos u izradi propisa o hrani i smjernica koje Agencija priprema u cilju podrške nadležnim institucijama i subjektima u poslovanju sa hranom za implementaciju propisa.


Okrugli sto ”Predsednik Republike i Ustav Srbije”. Fondacija Centar za demokratiju\nOkrugli sto "Predsednik Republike i Ustav Srbije"\nFondacija Centar za demokratiju organizuje okrugli sto "Predsednik Republike i Ustav Srbije" u četvrtak, 2. marta 2017. godine u Press centru Udruženja novinara Srbije\nOkrugli sto "Predsednik Republike i Ustav Srbije" biće održan u četvrtak, 2. marta 2017. godine u Press centru Udruženja novinara Srbije, u organizaciji Centra za demokratiju.\nU kontekstu rasprave o predstojećim ustavnim promenama, potrebno je da se razmotri ustavno načelo podele vlasti i njegova primena u praksi, kao i pravac eventualnih ustavnih promena koje mogu biti inicirane. Kako se može oceniti opravdanost načina izbora i postojećih ovlašćenja predsednika Republike? Da li je danas jak predsednik pretnja, posebno u trenutku jačanja ekstremnih i populističkih pokreta i zahteva, pa i popularnosti autoritarnih vođa? Koliko predstojeći predsednički izbori doprinose stabilizaciji prilika u zemlji? Kako se u političkoj praksi pokazuje sadašnji ustavni položaj predsednika Republike? Šta je najbolja ustavna odbrana demokratije? Kako politička moć može efikasno biti ograničena i podvrgnuta proceduri demokratskih institucija?\nUvodničari su prof. dr Zoran Ivošević i prof. dr Tanasije Marinković.\nCentar za demokratiju sprovodi projekat "Demokratski do ustavne reforme", u okviru koga je već održano nekoliko skupova na temu predstojeće izmene Ustava, a u cilju pokretanja šire javnosti na otvorenu debatu o ovom važnom pitanju.


Predsednik Nikolić čestitao Vaskrs\n20-04-2014 10:13 Politika\nBEOGRAD - Predsednik Republike Srbije Tomislav Nikolić čestitao je Vaskrs patrijarhu srpskom Irineju, sveštenstvu i monaštvu. Svim vernicima koji proslavljaju ovaj praznik Nikolić je poželeo da Vaskrs provedu u krugu porodice, u miru sa sobom i drugima.\nPovodom najvećeg hrišćanskog praznika, predsednik Republike Srbije Tomislav Nikolić uputio je čestitku NJegovoj svetosti patrijarhu srpskom Irineju, sveštenstvu i monaštvu. Nikolić je čestitao i građanima Republike Srbije katoličke i protestantske veroispovesti, Beogradskom nadbiskupu i časnim ocima Beogradske nadbiskupije. - Pobeda našeg spasitelja Isusa Hrista nad smrću, nauk vaskrsenja sina Božjeg, nada su za sve verujuće da su pravda i dobrota uvek jače od nepravde i zla. U prazničnim danima u kojima slavimo vaskrsenje Isusovo, neka naše molitve budu posvećene zdravlju i napretku naših porodica, prijatelja, našem rasejanju, slabim i ugroženim sunarodnicima, napretku zajedničke nam domovine Srbije, dobrobiti svakog čoveka bez obzira na versku pripadnost, navodi se u Nikolićevoj čestitki. - Neka snaga naše zemlje bude u razumevanju, ljubavi i solidarnosti kojoj nas uči naša vera, dodaje se u čestitki. Nikolić je svim građanima Srbije koji proslavljaju Uskrs čestitao najveći hrišćanski praznik sa željom da ga proslave okruženi porodicom, u miru sa sobom i drugima. Izvor: Tanjug\nPUTIN PROGOVORIO O PREMIJERU: Mišustin nije bio prvi izbor, niko sem mene ga nije spomenuo!\nDODIK POZIVA SVE SRBE: Opstanak u Republici Srpskoj je ugrožen


22-01-2022 11:20 Svet Planeta\nAmerička reakcija na nedavnu mirovnu operaciju koju je predvodila Rusija u Kazahstanu je znak da SAD misle da imaju „poseban status“ za održavanje reda i zakona širom sveta, rekao je Sergej Lavrov posle razgovora u Ženevi.\nMinistar spoljnih poslova Sergej Lavrov govorio je na konferenciji za novinare nakon sastanka sa američkim kolegom Entonijem Blinkenom. Diplomata je rekao da su njih dvojica razgovarali o nizu nedavnih političkih dešavanja i da je tražio objašnjenje za komentare Blinkena o prisustvu ruskih mirovnih snaga u Kazahstanu pod okriljem Organizacije ugovora o kolektivnoj bezbednosti (ODKB), čije su članice Rusija i Kazahstan.\n„Što se tiče ’sfera uticaja‘, zamolio sam Entonija Blinkena da objasni“, rekao je Lavrov novinarima.\n„Nakon što je predsednik Kazahstana zatražio pomoć od ODKB-a u suzbijanju terorista, na osnovu poglavlja ODKB za pomoć, usledili su zahtevi da Kazahstan objasni zašto je to uradio. Ovo ilustruje da je Zapad uveren u svoj `poseban status`. NJima je sve dozvoljeno, a drugima ništa. Pogledajte kako se ponaša EU.”\nKada su početkom ovog meseca u Kazahstanu izbili masovni nemiri, predsednik Kasim Žomart Tokajev je saopštio da ima posla sa „stranim teroristima“ i zatražio pomoć od ODKB-a, vojnog saveza predvođenog Rusijom, da obuzda proteste. Nekoliko hiljada vojnika, uglavnom ruskih, poslato je u zemlju da čuva strateške objekte.


srbijasport.net - Vesti - Međunarodni fudbal - Televizijsko ludilo oko Bundeslige\nČetvrtak, 04.06.2020 05:43\nLjubitelji fudbala u Njemačkoj će imati priliku da gledajui utakmice Bundeslige sa snimljenom bukom publike uključujući navijačke pjesme.\nNakon što je prekinuta zbog pandemije virusa korona, sezona u Bundesligi se nastavvlja ovog vikenda. Prenose će raditi televizija Skaj koja je najavila da će gledaocima omogućiti izbor da gledaju utakmice s bukom pubike ili bez nje.\nPoznato je da će se utakmice igrati pred praznim tribinama, tako da ako navijači izaberu drugu opciju, čuće samo povike igrača i trenera. Bundesliga je prva od velikih liga koja se nastavlja nakon dvomjesečnog prekida zbog pandemije.\nKoronavirus i u Bundesligi\n30 .kolo Nemačka: Bundesliga\nRB Leipzig : Paderborn\nEintracht : Mainz 05\nWerder Bremen : Wolfsburg\nFortuna : Hoffenheim\nFreiburg : Borussia M'gladbach\nUnion Berlin : Schalke 04\n1 Bayern München 28 20 4 4 64\n2 Borussia Dortmund 28 18 5 5 59\n3 RB Leipzig 28 16 9 3 57\n4 Bayer Leverkusen 28 17 5 6 56\n5 Borussia M'gladbach 26 15 5 6 50\n6 Hoffenheim 28 11 6 11 39\n7 Wolfsburg 27 10 8 9 38\n8 Freiburg 28 10 8 10 38\n9 Hertha BSC 28 9 8 11 35\n10 Schalke 04 27 8 9 10 33\n11 Eintracht 24 9 5 10 32\n12 Köln 27 9 4 14 31\n13 Union Berlin 28 9 4 15 31\n14 Augsburg 28 7 7 14 28\n15 Fortuna 28 6 9 13 27\n16 Werder Bremen 27 6 7 14 25\n17 Mainz 05 27 6 4 17 22\n18 Paderborn 27 3 7 17 16\nVasko de Gama pun zaraženih\nRijeka imala navijačku podršku


Izložba posvećena arhitekti Dobroviću najavljuje Beogradsku internacionalnu nedelju arhitekture | Novinska agencija Beta\nSCENA | 24.05.2022 15:55 > 24.05 15:58\nIzložba posvećena arhitekti Dobroviću najavljuje Beogradsku internacionalnu nedelju arhitekture\nFoto: SRĐAN VESIĆ (Wikimedia Commons)\nIzložba "Nikola Dobrović pod zastavama modernih pokreta", posvećena 125. godišnjici od rodjenja tog velikana srpske arhitekture, biće otvorena večeras u 19 sati u galeriji Srpske akademije nauka i umetnosti (SANU) u okviru 17. Beogradske internacionalne nedelje arhitekture (BINA).\nJedna od organizatorki BINA Danica Prodanović rekla je novinarima danas u Beogradu da će obeležavanje 125. godišnjice od rodjenja Dobrovića predstavljati jedan od važnijih blokova ovogodišnjeg programa, saopšteno je iz organizacije te manifestacije.\n"Njegovo ime će zaista obeležiti ovogodišnju BINU i kroz izložbu i kroz niz pratećih programa", kazala je Prodanović.\nOrganizatorka Jelena Ivanović Vojvodić istakla je da je u fokusu ovogodišnje manifestacije i celina "Nagrade i konkursi", kojom će BINA zvanično biti otvorena u četvrtak 26. maja i dodala da će biti više od deset različitih konkursa koji se tiču i arhitekture i urbanizma, ali i pojedinih enterijerskih pozicija u samom gradu.\nIzložba "Nikola Dobrović Pod zastavama modernih pokreta" trajaće do 14. avgusta, a svečano otvaranje BINE zakazano je 26. maj u 19 časova u Likovnoj galeriji Beograda, kada će javnosti biti predstavljena izložba "Nagrade i konkursi 2021-2022".\nOvogodišnje, 17. izdanje Beogradske internacionalne nedelje arhitekture "BINA 2022" biće održano od 26. maja do 7. jula.\nU fokusu manifestacije biće predstavljanje aktuelnih konkursa za grad Beograd (2021/2022) i Nagrada Evropske unije za savremenu arhitekturu "Mis van der Roe" (2022) na reprezentativnim izložbama u Likovnoj galeriji Kulturnog centra Beograda.\nInteraktivnim pristupom, BINA će približiti javnosti aktuelna dešavanja na arhitektonskoj sceni, koja će uticati na fizionomiju i budućnost života i izgleda gradova kod nas i u svetu. Medju ostalim aktivnostima su BINA programi izložbi, šetnji, radionica, film, diskusije, predavanja autora nagradjenih rešenja, i ostali zanimljivi dogadjaji.